
înlănţuiți creştinii, şi-i îmbărbăta pe aceştia pentru suferinţele lor pentru numele 
Mântuitorului lisus Hristos. Istoricul Eusebiu de Cezareea (265-339), care a văzut 
mucenicia Sfintei Teodosia, scrie: ,....0 fecioară credincioasă, care nu avea încă 18 
ani, s-a apropiat de cei legaţi pentru Hristos şi le grăia lor cu îndrăzneală despre 
Împărăţia lui Dumnezeu. Apoi, le-a urat de bine, rugându-i să o pomenească şi pe 
ea înaintea Domnului, când vor sta în faţa lui Dumnezeu, după sfârşitul nevoinţei 
lor muceniceşti. lar ostaşii care păzeau, auzind pe fecioară grăind asemenea cu- 
vinte celor legaţi pentru Hristos, au prins-o ca şi cum ea ar fi făcut un mare rău, şi 
au dus-o la dregătorul Urban. Acesta a poruncit să o întindă pe roată şi să-i sfâşie 
coastele şi sânii cu gheare de fier, până la oase. Sfânta a suferit toate aceste chinuri 
cu bucurie, iar dregătorul văzând-o că încă este vie a poruncit să fie aruncată în 
mare şi înecată. Şi astfel s-a mutat la Domnul.” 

In această lună (mai), ziua a douăzeci şi noua - Sfânta muceniţă Teodosia 
fecioara (Minei) 


La Vecernie 
La Doamne, strigat-am..., se pun stihirile pe 6: 3 ale praznicului şi 3 ale sfintei. 
Stihirile Sfintei, glasul al 8-lea: 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, cel ce dă lumii prin tine mare milă. 


Strălucind cu raza fecioriei cinstită Teodosia prea înţeleaptă, şi fiind îmbrăcată cu 
haină mohorâtă, vopsită foarte luminat cu sângele muceniciei, şi sălăşluindu-te în 
cămara lui Hristos, cea mai presus de lume, dănţuieşti împreună cu cetele îngereşti, 
dănţuire cu adevărat netrecătoare, mărită fecioară curată. 


Muceniţă fecioară prea lăudată Teodosia, dorind tu cu totul de Hristos, ai suferit 
rănile muncilor foarte cu tărie chinuindu-te pentru cel dorit al tău, şi şuviţându-ți- 

se şi coastele de bătăi. O, cât este de tare împotrivirea ta la nevoinţe! Prin care cu 
adevărat ai surpat la pământ pe cel trufaş. 


Fiind împodobită luminat cu frumuseţea sufletului şi a trupului, te-ai adus lui Hri- 
stos, ca să te încoronezi de Dânsul cu cununa slavei, Teodosia muceniță prea 
mărită, şi după vrednicie arătat ai primit diadema împărăției pe capul tău, cea cu 
adevărat de mult preţ, arătându-te mireasă curată şi prea înţeleaptă. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului 


Iar de va fi în post, a Născătoarei: Curată mântuieşte-mă pe mine de ispite şi de 
nevoi, şi de amestecările patimilor, şi de dosădirile dracilor, Născătoare de Dumne- 
zeu, ca ceea ce ai adâncul milostivirii, şi te-ai arătat, Stăpână, solitoare de mân- 
tuire, născând pe Milostivul Dumnezeu, Unul întru-tot îndurat şi Multmilostiv. 


A Crucii, a Născătoarei 


Stăpâne lisuse, văzându-te pe tine Fecioara şi Maica Ta pironit pe Cruce, şi patimi 
de bunăvoie primind, a strigat: Vai mie prea dulce Fiule, cum rabzi bătăi fără drep- 
tate, Doctorul, cel ce ai vindecat neputinţa omenească, şi pe toți i-ai mântuit din 
stricăciune prin milostivirea Ta. 


Tropar, glasul al 4-lea: La fapta bună muceniţă, cu osârdie deprinzându-te, te-ai 
făcut vas iubit al lui Hristos, şi locaş iubit al Preasfântului Duh. Pentru aceasta ai 
ruşinat pe vrăjmaşul, cel ce se luptă cu neamul omenesc bine pătimind, şi arătat cu 
sabia credinţei ai ucis pe cel cu nume de fiară, Teodosia; şi bucurându-te te-ai 
mutat la Cer, cerând pururea, celor ce cu credinţă te cinstesc pe tine, mare milă. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului sau al Născătoarei 


La Utrenie 


Canoanele al praznicului cu Irmosul pe 8, iar de va fi în post, cântăm Canoanele 
Octoihului şi al sfintei pe 4. 


Canonul Sfintei 


Cântarea 1-a, glasul al 4-lea 

Irmos: Adâncul Mării Roşii cu urme neudate, pedestru trecându-l Israil cel de de- 
mult cu mâinile lui Moise în chipul Crucii, puterea lui Amalic în pustie a biruit. 


Dumnezeu, Cel ce de bunăvoie S-a suit pe Cruce, şi S-a făcut ţie Teodosia cale de 
pătimire, căci surpând pe tiranul, l-a făcut să se batjocorească de mucenici, ca o 


vrabie. 


Cu bună tărie ai surpat la pământ pe înşelătorul, prea cinstită Teodosia, şi ca o 
purtătoare de biruinţă, ai primit cununa biruinţei, muceniță prea lăudată. 


Slavă Tatălui şi Fiului şi Sfântului Duh. 

Cel ce odinioară avea semeţie mare, acum s-a surpat, lovindu-se de răbdarea ta, 
muceniţă; căci luând asupra ta puterea Crucii, ai ruşinat pe cel ce fără de măsură se 
trufea. 

Și acum şi pururea şi în vecii vecilor. (a Născătoarei de Dumnezeu) 

Cu vicleşug înşelându-mă şarpele, m-a luat rob, punând întru mine poftă, a mă face 
Dumnezeu; iar prin tine, Preacurată, chemându-mă din nou, chiar cu adevărat m- 
am îndumnezeit. 

Cântarea a 3-a 


Irmos: Veselească-se de tine Biserica... 


Pofta cea dumnezeiască pe tine Teodosia te-a arătat mireasă lui Hristos, căci ai 
iubit Crucea Lui, muceniță credincioasă. 


Părăsind purtarea de grijă a trupului cea făcătoare de stricăciune, cinstită Teodosia 
viețuiești întru Duh făcător de viaţă, prea lăudată. 


Slavă Tatălui şi Fiului şi Sfântului Duh. 


Vindecă-mi cugetul cu cinstit darul tău cel de Dumnezeu dăruit, şi sufletul meu 
care este slăbănogit de patimi tămăduiește-l. 


Și acum şi pururea şi în vecii vecilor. (a Născătoarei de Dumnezeu) 

Ridicat-ai, o Stăpână prea curată, chipul meu cel căzut, născând pe Incepătorul scu- 
lării noastre a tuturor. 


Irmosul: Veselească-se, de Tine Biserica Ta, Hristoase, strigând: Tu eşti puterea 
mea, Doamne, şi scăparea şi întărirea. 


Sedealna, glasul al 4-lea: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Dare lui Dumnezeu eşti după cuviință, muceniţă înţeleaptă, strălucind întru păti- 
mire şi întru luminată feciorie, cu razele luminând cugetele tuturor, celor ce pu- 
rurea te cinstesc pe tine cu credință, Teodosia şi săvârşesc pe pământ praznicul tău 
cel prea luminat de Dumnezeu fericită. 


Slavă Tatălui şi Fiului şi Sfântului Duh. 
Altă Sedealnă, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Cu curgerea sângiurilor tale toată puterea diavolului celui viclean, cu adevărat 
înecând mărită, adâncul cel prea mare al muncilor fără vătămare ai trecut, şi te-ai 
sălăşluit în pământul cel sfânt după vrednicie primind plata ostenelilor, te-ai învre- 
dnicit intrării în cămara cea cerească, prea lăudată Teodosia; roagă pe Hristos 
Dumnezeu ca să dăruiască iertare de greşeli, celor ce cu dragoste cinstesc sfântă 
pomenirea ta. 


Şi acum şi pururea şi în vecii vecilor, a praznicului 

Iar de este în post, a Născătoarei: Pe Ceea ce este uşă cerească şi sicriu, munte prea 
sfânt, nor strălucit, să o lăudăm, scară cerească, rai cuvântător, izbăvirea Evei, şi 
vistieria cea mare a toată lumea, că într-însa s-a lucrat mântuirea lumii, şi iertarea 
greşelilor celor de demult. Pentru aceasta strigăm către dânsa: Roagă pe Fiul tău şi 
Dumnezeu, iertare greşelilor să dăruiască celor ce se închină cu credinţă prea sfin- 
tei naşterii tale. 


A Crucii, a Născătoarei 


Pe Mieluşelul şi Păstorul şi Mântuitorul, Mieluşeaua văzându-L pe Cruce fără 
dreptate ridicat, plângând cu amar striga: Lumea se bucură luând izbăvire prin 
Tine, iar pântecele meu arde văzând răstignirea Ta, care rabzi pentru milostivirea 
milei prea bunule Dumnezeule, Doamne cel fără de păcate. Căreia cu credinţă să-i 
strigăm: Milostivire arată Fecioară spre noi şi iertare de păcate dăruieşte, celor ce 
ne închinăm patimilor Aceluia. 


Cântarea a 4-a 


Irmos: Ridicat pe Cruce văzându-Te Biserica pe Tine Soarele dreptății, a stătut 
întru a sa rânduială, precum se cuvine strigând: Slavă puterii Tale, Doamne. 


Mândrindu-se tiranul cel viclean, socotea ca să spăimânteze cu muncile buna întă- 
rire a răbdării tale, iar tu prea lăudată strigai: Slavă lui Dumnezeu. 


Cu cunoştinţă de mai-nainte te-ai îmbogăţit de dumnezeiasca numire cea de 
Dumnezeu dată, muceniţă purtătoare de chinuri, căci te-ai făcut dare lui Dumne- 
zeu, veselindu-ne pe noi, care cu credinţă şi cu dragoste te cinstim. 


Slavă Tatălui şi Fiului şi Sfântului Duh. 

Fiind înfrumuseţată, şi îmbrăcată cu podoabă mucenicească, roşită cu sângele tău, 
cugetătoare de Dumnezeu Teodosia, strigai Mirelui tău: Cu dragoste voi alerga du- 
pă Tine. 

Și acum şi pururea şi în vecii vecilor. (a Născătoarei de Dumnezeu) 

Fecioară prea curată, cu cuviinţă dumnezeiască ai născut pe Cuvântul întrupat, şi ai 


rămas Fecioară; drept aceea cu glasuri netăcute, şi cu credință neîndoită, strigăm 
ție: Stăpână, bucură-te. 

Cântarea a 5-a 


Irmos: Tu, Doamne lumina mea în lume ai venit, Lumina cea sfântă, care întorci 
dintru întunericul necunoştinţei, pe cei ce Te laudă pe Tine cu credinţă. 


Cu cuget dumnezeiesc iubind fecioarele pe Hristos, au mers după Dânsul, slăvin- 
du-L cu cântări. 


Schimbând viaţa cea vremelnică, pe viaţa cea veşnică, prin puţinel sânge, a moş- 
tenit muceniţa, Impărăţia Cerurilor. 


Slavă Tatălui şi Fiului şi Sfântului Duh. 


Moaştele mucenicilor ca nişte izvoare curg tămăduiri celor bolnavi, şi prin credinţă 
vindecă bolile sufletelor. 


Și acum şi pururea şi în vecii vecilor. (a Născătoarei de Dumnezeu) 


Cine poate să tâlcuiască taina ta, Preacurată? Căci pe Ziditorul, care nu-L încap 
toate, L-ai încăput în pântecele tău. 


Cântarea a 6-a 
Irmos: Jertfi-voi ţie ... 


Pentru Tine Hristoase cu sârguință a primit moarte muceniţa Teodosia, nespăl- 
mântându-se de îngrozirile tiramilor, urmând patimii Tale celei de bunăvoie. 


Slavă Tatălui şi Fiului şi Sfântului Duh. 


Intărindu-se femeile cu Crucea Ta, fiind rănite de dorire şi de dragostea Ta cea 
dumnezeiască, prea lesne au călcat capetele balaurilor, precum ai zis, Mântuitorule. 


Și acum şi pururea şi în vecii vecilor. (a Născătoarei de Dumnezeu) 
Mirele cel înţelegător, aflându-te pe tine porumbiţă cu totul desăvârşită şi prea 


curată, şi crin foarte luminos şi floare din văi, S-a sălăşluit întru tine, o Maică a lui 
Dumnezeu. 

Irmosul: Jertfi-voi Ţie cu glas de laudă, Doamne, Biserica strigă către Tine, de 
sângele dracilor curățindu-se, cu sângele cel curs prin milostivire din coasta Ta. 


Condacul şi Icosul praznicului sau al mucenicului, glasul al 2-lea 
Podobie: Cele de sus căutând de tot necazul ne izbăvim, de Dumnezeu Născătoare. 


Cu ostenelile ai câştigat viața cea fără osteneală, şi în sângiurile tale ai înecat pe 
leul vrăjmaşul cel spurcat al Bisericii lui Hristos, prea lăudată, şi te bucuri cu oştile 
cele de sus, acoperind pe cei ce săvârşesc pomenirea ta. 


Sinaxar 


Intru această lună în 29 de zile, pomenirea sfinţitei mucenițe Teodosia fecioara, 
cea din Cezareea. 


Stih: Îneacă pe Teodosia apa mării, 

O hrăneşte însă Hristos la apa odihnei. 
Întru a douăzeci şi noua zi, 

Marea pe Teodosia înecă. 


Această sfântă fecioară a fost tiriană de neam, şi fiind de vârstă de optsprezece ani, 
într-al cincilea an de goana credincioşilor, s-a nevoit în Cezareea, şi s-a mărturisit 
legată lui Dumnezeu, când era să o muncească. Că atunci şezând judecătorii la ju- 
decată, a fost adusă înaintea guvernatorului Urban, şi el îi porunci să facă jertfă la 
idoli. Deci, nevrând să se supună, i-a dat munci grele la coaste şi la sâni, cât şi până 
la oase şi la ficaţi acel fără de milă şi fără de omenie se pornise. Deci, văzând că se 
munceşte fecioara cu răbdare, şi primea muncile cu tăcere, încă suflet fiind, o 
întrebă, silindu-o ca să jertfească. 


lar ea deschizând gura şi căutând cu ochii la dânsul, cu faţa veselă îi zise: O, 
omule, pentru ce te amăgeşti? Au nu ştii că m-am învrednicit a fi părtaşă muce- 
niciei Dumnezeului meu; deci dacă cunoscu că-şi râdea fecioara de dânsul, i-a dat 
munci mai mari decât cele dintâi; şi o aruncă în valurile mării, întru care îşi primi 
fericitul sfârşit. 


Tot în această zi, Sfânta prea cuvioasa muceniţă Teodosia, țarigrădeanca. 


Stih: Cornul berbecului, care pe tine Teodosia morţii te-a dat. 
Nou corn al cereştii capre ţie ţi s-a arătat. 

Aceasta era pe vremile lui Teodosie împăratul Atramiteanul, fiică de părinți drept 
măritori, din Constantinopol, şi fiind ea de şapte ani, răposă tatăl său, iar maica sa 
luând copila, o tunse în oarecare mânăstire din Vizantia, apoi se săvârşi şi maica și 
lăsând fericitei toată avuţia ei, iar ea din aurul şi argintul acela făcând trei icoane, 
una a lui Hristos, alta a Născătoarei de Dumnezeu, şi a treia a Sfintei mucenice 
Anastasia, şi celălalt l-a împărțit la săraci. 


Iar după câtăva vreme, luând împărăția Leon Isaurul rău credinciosul, ca pe ceea ce 
o lăsase prea ortodoxul Teodosie. Pentru că marele patriarh Ghermano, nu se plecă 
la pângăritele lui dogme, prin silnicie a fost dat afară din patriarhie cu ciomege şi 
cu săbii, ci şi pe sfântă icoana Hristosului meu, cea de deasupra porţilor (care se 
zice cea de aramă) grăbea cel cu nume de fiară numit, să o pogoare şi să o dea 
focului. 


Și în vreme ce se săvârşeau acestea, şi era spătarul pe scară, vrând ca să pogoare 
sfânta icoană, îndată fericita Teodosia împreună cu alte credincioase femei şi băr- 
baţi apucând scara şi surpând la pământ pe spătarul, l-a dat morţii, şi ducându-se la 
patriarhie, împroşcă cu pietre pe rău credinciosul patriarh Anastasie. Deci îndată 
celorlalte femei, împreună şi bărbaţilor li s-au tăiat capetele, a căror pomenire se 
săvârşeşte la nouă ale lunii lui august. 


lar pe Sfânta Teodosia un gealat oarecare crud şi neomenos trăgându-o către bou, 
aşa numindu-se partea aceea a oraşului, luând un corn de berbece, şi nebuneşte lo- 
vindu-o peste grumazi, i-a pricinuit ei cununa muceniciei. 


Iar din minunile ce pururea se lucrează prin ea, este cu putinţă la toţi cine va voi ca 
să afle cât de mare îndrăzneală a câştigat către Dumnezeu; şi se săvârşeşte soborul 
ei în mănăstirea zisă Dexiocratus, unde se află şi sfintele ei moaşte. 


Tot în această zi, cuviosul mucenic Olvian, episcopul cetăţii Aneu. 


Stih: Nădăjduind Olvian viaţa cea netrecătoare, 
Pentru dragostea ta, Cuvinte s-a făcut de tot ardere. 


Acesta era pe vremea împărăției lui Maximian, în domnia, lui Alexandru şi Maxim 
şi fu adus la Iulie şi Elan, de care fiind întrebat, şi neplecându-se a jertfi, fu dez- 
brăcat de haine, şi pătruns şi ars pe coapse cu frigări de fier înfocate; apoi a fost 
pus la închisoare şi spre a doua cercetare fiind adus, şi neplecându-se fu dezbrăcat, 
şi 1 se struji trupul cumplit; apoi fiind aprins un foc mare a căruia văpaie se ridica 


Ss As 


spre multă înălțime, a fost aruncat întru acela, şi aşa şi-a dat duhul lui Dumnezeu. 

Tot în această zi, pomenirea cuviosului părintelui nostru Alexandru, papa Ale- 
xandriei. 


Stih: Cinstesc cinstit sfârşitul lui Alexandru, 
Pe care îl ştiu cinstit papă cetăţii lui Alexandru, 


Tot în această zi, Sfinţii mucenici bărbatul şi soția sa, de toiege zdrobindu-li-se 
oasele s-au săvârşit. 


Stih: Împreună cu oasele bărbatului, femeie ai fost zdrobită. 
Zicând către bărbat, şi eu din coasta ta sunt zidită. 


Tot în această zi, Sfântul noul mucenic Nan sau loan Tesaloniceanul, care în 
Smirna a mărturisit la anul o mie opt sute doi, de sabie s-a săvârşit. 


Stih: Şi Nan s-a arătat cu nume de dar dăruit, 
Tânăr mucenic Domnului o cât de mult s-a mărit. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Cântarea a 7-a 

Irmos: În cuptorul persienesc tinerii lui Avraam, cu pofta bunei credinţe, mai vâr- 
tos decât cu văpaia focului fiind aprinşi, au strigat: Bine eşti cuvântat în Biserica 
slavei Tale, Doamne. 

Văzându-te noi pe tine muceniță împodobită cu frumuseți de Dumnezeu date, cu 
credință şi cu cântări, curat strigăm Mirelui tău: Bine eşti cuvântat în Biserica 
slavei 'Tale, Doamne. 

Slavă Tatălui şi Fiului şi Sfântului Duh. 

Impreună cu fecioarele purtând făclie, ai intrat acum muceniță bucurându-te în 
cămara Mirelui cea cerească, strigând: Bine eşti cuvântat în Biserica slavei Tale, 


Doamne. 


Și acum şi pururea şi în vecii vecilor. (a Născătoarei de Dumnezeu) 

Cel ce şade pe scaunul cel înălțat, aflându-te pe tine pe pământ scaun de cuviinţă 
dumnezeiască, Fecioară, S-a odihnit pe tine. Bine eşti cuvântată tu intre femei, prea 
curată Stăpână. 


Cântarea a 8-a 
Irmos: Mâinile întinzându-şi... 


Dezlegându-te de legăturile trupului, cinstită Teodosia, cu bucurie ai zburat către 
cămara Mirelui cea luminoasă dănțuind ca o mireasă şi strălucind cu sânge roşu 
mucenicesc şi strigând: Toate lucrurile lăudaţi pe Domnul, şi-L prea înălţaţi întru 
toţi vecii. 


Învrednicitu-te-ai luminat a locui în cămara Mirelui cea cerească, cinstită Teo- 
dosia, aflând mărire veşnică pururea pomenită, şi cu adevărat te-ai îmbogăţit cu 
roada vitejiei tale, strigând: Binecuvântaţi toate lucrurile pe Domnul, şi-L prea 
înălţați întru toţi vecii. 


Binecuvântăm pe Tatăl, şi pe Fiul şi pe Sfântul Duh, Domnul. 


Arătatu-te-ai cu adevărat purtătoare de nume, cinstită Teodosia, căci dare de Dum- 
nezeu prea aleasă te-ai dat nouă, prea înţeleaptă izvorând râuri de daruri, mai 
presus de cuget, celor ce cu credinţă cântă: Binecuvântaţi toate lucrurile Domnului 
pe Domnul, şi-L prea înălțaţi întru toţi vecii. 


Și acum şi pururea şi în vecii vecilor. (a Născătoarei de Dumnezeu) 


Cu adevărat născând pe Dumnezeu, cu adevărat te-ai arătat Maică a lui Dumnezeu, 
prea curată, purtând adevărată numire a Dumnezeirii, asemenea cu naşterea. Pentru 
aceea noi credincioşii cu cuget dumnezeiesc te slăvim, Născătoare de Dumnezeu, 
prea curată Stăpână. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Mâinile întinzându-şi Daniil, gurile leilor cele deschise în groapă le-a încuiat, şi 
puterea focului a stins, cu buna faptă încingându-se, tinerii cei iubitori de buna- 
credinţă, strigând: Binecuvântaţi toate lucrurile Domnului pe Domnul. 

Cântarea a 9-a 
Irmos: Hristos, piatra cea netăiată... 


Cu rugăciunile tale de Dumnezeu cugetătoare muceniță Teodosia prea lăudată, 
dezleagă lanţurile greşelilor celor ce cu bună credinţă te laudă pe tine, ca una ce 
stai înaintea lui Dumnezeu Atotţitorului, prea cinstită. 


Indumnezeindu-te cu plecarea către Dumnezeu, cu iscusire ai câştigat pofta stră- 
moaşei Eva, făcându-te Dumnezeu prin împărtăşire dumnezeiască; pentru aceasta 
prea fericită Teodosia, pe tine te fericim. 


Slavă Tatălui şi Fiului şi Sfântului Duh. 

Cu totul este dulceaţă Mirele tău, purtătoare de chinuri, muceniță Teodosia, cu 
totul este veselia sufletească Hristos, de care acum îndestulându-te, adu-ţi aminte 
de noi cu rugăciunile tale. 

Și acum şi pururea şi în vecii vecilor. (a Născătoarei de Dumnezeu) 

Cuvântul cel ce a împodobit toate vrând să Se întrupeze, S-a sălăşluit întru tine, pe 
tine singură aflându-te mai sfântă decât toate, şi te-a arătat cu adevărat, Născătoare 
de Dumnezeu Maică Fecioară. 

Irmosul: Hristos, piatra cea netăiată de mână, cea din marginea unghiului, din tine 
muntele cel netăiat Fecioară, S-a tăiat, adunând firile cele osebite. Pentru aceasta 


veselindu-ne, pe tine Născătoare de Dumnezeu te slăvim. 


Și cealaltă slujbă a Utreniei după rânduială şi Otpustul. 


Ar De Dr dr dr de Dr dr de De Dr dr d de de dr dr A de dr dr A A 


Xp XP XP IPP 3 E 2 2 e IP 5 37 E E 0 E IE 5 II IP XXX 


Dr fe Ar dr De fr de Dr De dr Dr dr De de dr De de dr dr e De de dr A d 


Canon de rugăciune către Sfânta muceniţă Teodosia, fecioara 


Canon de rugăciune la Sfânta muceniță Teodosia, fecioara - 29 mai - slujitor Dani: 
https://www.youtube.com/watch?v=fDr7zPsQxw8 


2 o e 


Troparul Sfintei muceniţe Teodosia, fecioara, glasul al 4-lea: La fapta bună muce- 
niță, cu osârdie deprinzându-te, te-ai făcut vas iubit al lui Hristos şi locaş iubit al 
Preasfântului Duh. Pentru aceasta ai ruşinat pe vrăjmaşul, cel ce se luptă cu neamul 
omenesc, bine pătimind şi arătat cu sabia credinţei ai ucis pe cel cu nume de fiară, 
Teodosia; şi bucurându-te te-ai mutat la cer, cerând pururea mare milă, celor ce cu 
credinţă te cinstesc pe tine. 


Cântarea 1, glasul al 4-lea 

Irmos: Adâncul Mării Roşii cu urme neudate, pedestru trecându-l Israel cel de 
demult cu mâinile lui Moise în chipul Crucii, puterea lui Amalec în pustiu o a 
biruit. 


Stih: Sfântă muceniță Teodosia, roagă-te lui Dumnezeu pentru noi. 

Dumnezeu, cel ce de bună voie S-a suit pe Cruce şi S-a făcut ţie Teodosia cale de 
pătimire, căci surpând pe tiranul, l-a făcut să se batjocorească de mucenici, ca o 
vrabie. 


Stih: Sfântă muceniță Teodosia, roagă-te lui Dumnezeu pentru noi. 


Cu bună tărie ai surpat la pământ pe înşelătorul, prea cinstită Teodosia şi ca o 
purtătoare de biruinţă, ai primit cununa biruinţei, muceniţă prea lăudată. 


Slavă Tatălui şi Fiului şi Sfântului Duh. 

Cel ce odinioară avea semeţie mare, acum s-a surpat, lovindu-se de răbdarea ta, 
sfântă muceniţă, căci luând asupra ta puterea crucii, ai ruşinat pe cel ce fără de mă- 
sură se trufea. 

Şi acum şi pururea şi în vecii vecilor. Amin (a Născătoarei). 

Cu vicleşug înşelându-mă şarpele, m-a luat rob, punând întru mine poftă a mă face 
dumnezeu; iar prin tine, Preacurată, chemându-mă din nou, chiar cu adevărat m-am 
îndumnezeit. 

Cântarea a 3-a 

Irmos: Se veseleşte de Tine Biserica... 


Stih: Sfântă muceniță Teodosia, roagă-te lui Dumnezeu pentru noi. 


Pofta cea dumnezeiască pe tine Teodosia te-a arătat mireasă lui Hristos, căci ai iu- 
bit Crucea Lui, muceniţă credincioasă. 


Stih: Sfântă muceniță Teodosia, roagă-te lui Dumnezeu pentru noi. 


Părăsind purtarea de grijă a trupului cea făcătoare de stricăciune, cinstită Teodosia, 
vieţuieşti întru Duh făcător de viaţă, prea lăudată. 


Slavă Tatălui şi Fiului şi Sfântului Duh. 


Vindecă-mi cugetul cu cinstit darul tău cel de Dumnezeu dăruit şi sufletul meu care 
este slăbănogit de patimi tămăduieşte-l. 

Şi acum şi pururea şi în vecii vecilor. Amin (a Născătoarei). 


Ridicat-ai, o, Stăpână prea curată, chipul meu cel căzut, născând pe Incepătorul 
sculării noastre a tuturor. 


Irmosul: Se veseleşte de Tine Biserica Ta, Hristoase, strigând: Tu eşti puterea 
mea, Doamne şi scăparea şi întărirea. 


Cântarea a 4-a 


Irmos: Ridicat pe Cruce văzându-Te Biserica pe Tine Soarele dreptăţii, a stătut 
întru a sa rânduială, precum se cuvine strigând: Slavă puterii Tale, Doamne. 


Stih: Sfântă muceniță Teodosia, roagă-te lui Dumnezeu pentru noi. 


Mândrindu-se tiranul cel viclean, socotea ca să înspăimânteze cu muncile bună 
întărirea răbdării tale, iar tu prea lăudată strigai: Slavă lui Dumnezeu. 


Stih: Sfântă muceniță Teodosia, roagă-te lui Dumnezeu pentru noi. 

Cu cunoştinţă de mai înainte te-ai îmbogățit de dumnezeiasca numire cea de 
Dumnezeu dată, muceniţă purtătoare de chinuri, căci te-ai făcut dare lui Dumne- 
zeu, veselindu-ne pe noi care cu credinţă şi cu dragoste te cinstim. 

Slavă Tatălui şi Fiului şi Sfântului Duh. 

Fiind înfrumuseţată şi îmbrăcată cu podoabă mucenicească, înroşită cu sângele tău, 
cugetătoare de Dumnezeu Teodosia, strigai Mirelui tău: Cu dragoste voi alerga du- 
pă Tine. 

Şi acum şi pururea şi în vecii vecilor. Amin (a Născătoarei). 

Fecioară prea curată, cu cuviinţă dumnezeiască ai născut pe Cuvântul Intrupat şi ai 
rămas Fecioară; drept aceea cu glasuri netăcute şi cu credință neîndoită, strigăm 
ție: Stăpână, bucură-te. 


Cântarea a 5-a 


Irmos: Tu, Doamne lumina mea în lume ai venit, Lumina cea sfântă, care întorci 
dintru întunericul necunoştinţei, pe cei ce Te laudă pe Tine cu credinţă. 

Stih: Sfântă muceniță Teodosia, roagă-te lui Dumnezeu pentru noi. 


Cu cuget dumnezeiesc iubind fecioarele pe Hristos, au mers după Dânsul, slă- 
vindu-L cu cântări. 


Stih: Sfântă muceniță Teodosia, roagă-te lui Dumnezeu pentru noi. 


Schimbând viaţa cea vremelnică, pe viaţa cea veşnică, prin puţin sânge, a moştenit 
muceniţa Impărăţia Cerurilor. 


Slavă Tatălui şi Fiului şi Sfântului Duh. 


Moaştele mucenicilor ca nişte izvoare curg tămăduiri celor bolnavi şi prin credinţă 
vindecă bolile sufletelor. 


Şi acum şi pururea şi în vecii vecilor. Amin (a Născătoarei). 


Cine poate să tâlcuiască taina ta, Preacurată? Căci pe Ziditorul, pe care nu-L încap 
toate, L-ai încăput în pântecele tău. 


Cântarea a 6-a 
Irmos: Jertfi-voi ţie ... 
Stih: Sfântă muceniță Teodosia, roagă-te lui Dumnezeu pentru noi. 


Pentru Tine Hristoase cu sârguință a primit moarte muceniţa Teodosia, înspăi- 
mântându-se de îngrozirile tiranilor, urmând patimii Tale celei de bună voie. 


Slavă Tatălui şi Fiului şi Sfântului Duh. 


Intărindu-se femeile cu Crucea Ta, fiind rănite de dorire şi de dragostea Ta cea 
dumnezeiască, prea lesne au călcat capetele balaurilor, precum ai zis, Mântuitorule. 


Și acum şi pururea şi în vecii vecilor. Amin (a Născătoarei). 
Mirele cel înţelegător, aflându-te pe tine porumbiţă cu totul desăvârşită şi prea 


curată şi crin foarte luminos şi floare din văi, S-a sălăşluit întru tine, o, Maică a lui 
Dumnezeu. 

Irmosul: Jertfi-voi Ţie cu glas de laudă, Doamne, Biserica strigă către Tine, de 
sângele dracilor curățindu-se, cu sângele cel curs prin milostivire din coasta Ta. 


Condac, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Cu ostenelile ai câştigat viaţa cea fără osteneală şi în sângiurile tale ai înecat pe 
vrăjmaşul cel spurcat al Bisericii lui Hristos, prea lăudată şi te bucuri cu Oştile cele 
de sus, acoperind pe cei ce săvârşesc pomenirea ta. 

Cântarea a 7-a 

Irmos: In cuptorul persienesc tinerii lui Avraam, cu pofta bunei credințe, mai vâr- 
tos decât cu văpaia focului fund aprinşi, au strigat: Bine eşti cuvântat în Biserica 
slavei 'Tale, Doamne. 

Stih: Sfântă muceniță Teodosia, roagă-te lui Dumnezeu pentru noi. 

Văzându-te noi pe tine, muceniţă, împodobită cu frumuseți de Dumnezeu date, cu 
credinţă şi cu cântări, curat strigăm Mirelui tău: Binecuvântat eşti, în Biserica sla- 
vei Tale, Doamne. 

Slavă Tatălui şi Fiului şi Sfântului Duh. 

Impreună cu fecioarele purtând făclie, ai intrat acum, muceniţă, bucurându-te, în 
cămara cea cerească a Mirelui strigând: Binecuvântat eşti, în Biserica slavei Tale, 
Doamne. 

Şi acum şi pururea şi în vecii vecilor. Amin (a Născătoarei). 

Cel ce şade pe tronul cel înălțat, aflându-te pe tine pe pământ tron de cuviinţă 
dumnezeiască, Fecioară, S-a odihnit întru tine. Binecuvântată eşti tu între femei, 
prea curată Stăpână. 

Cântarea a 8-a 


Irmos: Mâinile întinzându-şi... 


Stih: Sfântă muceniță Teodosia, roagă-te lui Dumnezeu pentru noi. 

Dezlegându-te de legăturile trupului, cinstită Teodosia, cu bucurie ai zburat către 
cămara Mirelui cea luminoasă, dănţuind ca o mireasă şi strălucind cu sânge roşu 
mucenicesc şi strigând: Toate lucrurile lăudaţi pe Domnul, şi-L prea înălţaţi întru 
toți veci. 

Stih: Sfântă muceniță Teodosia, roagă-te lui Dumnezeu pentru noi. 
Invrednicitu-te-ai luminat a locui în cămara Mirelui cea cerească, cinstită Teo- 
dosia, aflând mărire veşnică pururea pomenită şi cu adevărat te-ai îmbogăţit cu roa- 
da vitejiei tale, strigând: Binecuvântaţi toate lucrurile pe Domnul şi-L prea înălțaţi 
întru toţi vecii. 

Binecuvântăm pe Tatăl şi pe Fiul şi pe Sfântul Duh, Domnul. 

Arătatu-te-ai cu adevărat purtătoare de nume, cinstită Teodosia, căci dare de Dum- 
nezeu prea aleasă te-ai dat nouă, prea înţeleaptă, izvorând râuri de daruri, mai 
presus de cuget, celor ce cu credinţă cântă: Binecuvântaţi toate lucrurile Domnului 
pe Domnul, şi-l prea înălţaţi întru toţi vecii. 

Și acum şi pururea şi în vecii vecilor. Amin (a Născătoarei). 

Cu adevărat născând pe Dumnezeu, cu adevărat te-ai arătat Maică a lui Dumnezeu, 
prea curată, purtând adevărată numire a Dumnezeirii, asemenea cu naşterea. Pentru 
aceea noi credincioşii cu cuget dumnezeiesc te mărim, Născătoare de Dumnezeu, 
prea curată Stăpână. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Mâinile întinzându-şi Daniil, gurile leilor cele deschise în groapă le-a încuiat, şi 
puterea focului a stins, cu buna faptă încingându-se, tinerii cei iubitori de buna cre- 
dinţă, strigând: Binecuvântaţi toate lucrurile Domnului pe Domnul. 

Cântarea a 9-a 


Irmos: Hristos, piatra cea netăiată... 


Stih: Sfântă muceniță Teodosia, roagă-te lui Dumnezeu pentru noi. 

Cu rugăciunile tale, de Dumnezeu cugetătoare, muceniţă Teodosia, prea lăudată, 
dezleagă lanţurile greşelilor celor ce cu dreaptă credinţă te laudă pe tine, ca una ce 
stai înaintea lui Dumnezeu Atotţitorului, prea cinstită. 


Stih: Sfântă muceniță Teodosia, roagă-te lui Dumnezeu pentru noi. 


Indumnezeindu-te cu plecarea către Dumnezeu, cu iscusire ai câştigat pofta 
strămoaşei Eva, făcându-te dumnezeu prin împărtăşire dumnezeiască; pentru acea- 
sta, prea fericită Teodosia, pe tine te fericim. 


Slavă Tatălui şi Fiului şi Sfântului Duh. 


Cu totul este dulceaţă Mirele tău, purtătoare de chinuri, muceniţă Teodosia; cu 
totul este veselie sufletească Hristos, de care acum îndestulându-te, adu-ţi aminte 
de noi cu rugăciunile tale. 


Şi acum şi pururea şi în vecii vecilor. Amin (a Născătoarei). 


Cuvântul, Cel ce a împodobit toate, vrând să Se întrupeze, S-a sălăşluit întru tine, 
pe tine singură aflându-te mai sfântă decât toate şi te-a arătat cu adevărat, 
Născătoare de Dumnezeu, Maică Fecioară. 


Irmosul: Hristos, piatra cea netăiată de mână, cea din marginea unghiului, din tine 
muntele cel netăiat Fecioară, S-a tăiat, adunând firile cele osebite. Pentru aceasta 
veselindu-ne, pe tine Născătoare de Dumnezeu te slăvim. 


Sedelna, glasul al 4-lea. Podobie: Degrab ne întâmpină pe noi mai înainte până ce 
nu ne robim când vrăjmaşii Te hulesc pe Tine şi ne îngrozesc pe noi, Hristoase, 
Dumnezeul nostru, pierde cu Crucea Ta pe cei ce se luptă cu noi, ca să cunoască 
cât poate credința dreptmăritorilor, pentru rugăciunile Născătoarei de Dumnezeu, 
Unule, lubitorule de oameni. 


Dare lui Dumnezeu eşti după cuviinţă, muceniţă înţeleaptă, strălucind întru pă- 
timire şi întru luminată feciorie, cu razele luminând cugetele tuturor, celor ce 
pururea te cinstesc pe tine cu credință, Teodosia şi săvârşesc pe pământ praznicul 
tău cel prea luminat, de Dumnezeu fericită. 


Sedelna, glasul al 8-lea: Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 

hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Cu curgerea sângiurilor tale toată puterea diavolului celui viclean, cu adevărat 
înecând mărită, adâncul cel mare al chinurilor fără vătămare ai trecut şi intrând în 
cămara cea cerească, te-ai sălăşluit în pământul cel sfânt, după vrednicie primind 
plata ostenelilor, prea lăudată Teodosia; roagă pe Hristos Dumnezeu ca să dă- 
ruiască iertare de greşeli, celor ce cu dragoste cinstesc sfântă pomenirea ta. 

Acatistul Sfintei muceniţe Teodosia, fecioara din Tir (29 mai) 


Acatistul Sfintei mucenite Teodosia, fecioara din Tir - 29 mai - slujitor Dani: 
https://www.youtube.com/watch?v=smzLVSwxO_4&t=12s 


2 o e 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 

Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Luând asupra ta puterea Crucii şi surpând tăria vrăjmaşului cu bună știință, ai lovit 
de răbdarea ta şi durerea trupului şi ocara păgânilor, primind cununa de crini a mu- 
cenicilor lui Dumnezeu. Ceea ce acum te veselești în Ceruri în ceata Sfintelor fe- 
cioare, primeşte aceste cântări de la noi care te chemăm: Bucură-te, Sfântă muce- 
niță Teodosia, purtătoare de biruinţă, roagă-te lui Dumnezeu pentru noi! 


Icosul 1 

Cetele de Îngeri s-au adunat pe pământ din porunca Domnului Hristos şi te-au 
întărit în a-l urma pe drumul Crucii, Sfântă Teodosia, iar păcatele tale s-au spălat 
în sângele pe care cu bunăvoie l-ai vărsat spre iertarea greşelilor celor cu voie și 
fără de voie, urcând curată în Împărăţia Lui, iar de acolo auzi aceste laude: 
Bucură-te, vlăstar ieșit din rădăcina Cuvântului lui Dumnezeu; 

Bucură-te, fecioară iubitoare de adevăr; 

Bucură-te, neîntinată copilă, cu inima ridicată la Cer; 

Bucură-te, cea pură la suflet; 

Bucură-te, cea luminată în gândire; 

Bucură-te, inimă plină de razele aurii ale harului; 

Bucură-te, Sfântă muceniță Teodosia, purtătoare de biruință, roagă-te lui Dum- 
nezeu pentru noi! 


Condacul 2 

Te-ai născut în cetatea Tirului din Siria din neam de părinți închinători idoleşti, 
Sfântă Teodosia, dar deşi în oraş era obiceiul jertfelor la idoli şi toți săvârșeau pă- 
cate de moarte, te-ai ferit de a te însoţi cu ei și ai ales a te lipi cu inima de Dumne- 
zeu, căruia Îi cântai în fiecare zi: Aliluia! 


Icosul 2 

Ai găsit câteva fecioare asemenea ţie, curate şi cuminţi, unindu-vă în credinţa în 
Dumnezeu şi petrecând zi şi noapte în rugăciune şi fapte de milostenie, iar noi te 
cinstim: 

Bucură-te, cea credincioasă şi plină de evlavie; 

Bucură-te, pârga tinereţii închinată lui Dumnezeu; 

Bucură-te, crin bine mirositor al fecioriei; 

Bucură-te, floare parfumată ca tămâia din Rai; 

Bucură-te, cea cu bună purtare; 

Bucură-te, veselia trăirii cu gândul la Cer; 

Bucură-te, Sfântă muceniţă Teodosia, purtătoare de biruință, roagă-te lui Dum- 
nezeu pentru noi! 


Condacul 3 

Ai ascultat întocmai de îndemnul lui Hristos: "Cine are poruncile Mele şi le pă- 
zeşte, acela Mă iubeşte şi cine Mă iubeşte va fi iubit de Tatăl Meu. Eu îl voi iubi şi 
Mă voi arăta lui” şi prin aceasta ai primit cunua veşniciei: Aliluia! 


Icosul 3 

"Cine iubeşte pe tată ori pe mamă mai mult decât pe Mine nu este vrednic de Mine 
şi cine iubeşte pe fiu ori pe fiică mai mult decât pe Mine nu este vrednic de Mine. 
Cine nu-şi ia crucea lui şi nu vine după Mine nu este vrednic de Mine.” zice 
Domnul, iar noi ne rugăm: 

Bucură-te, că mult ai pătimit din cauza părinţilor tăi după trup; 

Bucură-te, că ei te sileau să jerfeşti la idoli; 

Bucură-te, că te-ai împotrivit cu toată puterea ta; 

Bucură-te, că te pedepseau şi te lipseau de hrană; 

Bucură-te, că încercau să te amăgească cu ameninţări; 

Bucură-te, că nimic nu au izbutit; 

Bucură-te, Sfântă muceniță Teodosia, purtătoare de biruință, roagă-te lui Dum- 
nezeu pentru noi! 


Condacul 4 
Deşi erai de numai 17 ani, nu ai făcut din credinţa ta o taină ci ceea ce credeai pro- 
povăduiai public, având în inima ta cuvintele lui Hristos: "Pe oricine Mă va măr- 

turisi înaintea oamenilor, îl voi mărturisi şi Eu înaintea Tatălui Meu, care este în 
ceruri; dar de oricine se va lepăda de Mine înaintea oamenilor, Mă voi lepăda şi Eu 
înaintea Tatălui Meu, care este în ceruri.” Aliluia! 


Icosul 4 

Era multă teamă în cetate fiind vremea persecuțiilor împăratului Maximian împo- 
triva creștinilor, dar tu te-ai apropiat în ziua Învierii Domnului de prizonierii creş- 
tini care erau închiși din pricină că nu vroiau să se închine idolilor şi noi te lăudăm: 
Bucură-te, că ai vrut să iei parte la durerea lor; 

Bucură-te, că ei îşi aşteptau moarte mucenicească; 

Bucură-te, că le-ai vorbit cu îndrăzneală; 

Bucură-te, că le-ai spus despre Împărăţia lui Dumnezeu; 

Bucură-te, că i-ai rugat să te pomenească și pe tine la tronul Lui; 

Bucură-te, că le-ai întărit credinţa şi L-ai mărturisit pe Hristos în faţa păgânilor sol- 
daţi; 

Bucură-te, Sfântă muceniță Teodosia, purtătoare de biruință, roagă-te lui Dum- 
nezeu pentru noi! 


Condacul 5 

De îndată ai fost prinsă, Sfântă Teodosia, chipurile că ai săvârşit o faptă nelegiuită 
şi ai fost dusă în faţa guvernatorului Urban, care aflând cele întâmplate ţi-a cerut să 
te închini idolilor căci el nu ştia a se ruga lui Dumnezeu: Aliluia! 


Icosul 5 

Ai refuzat, sfântă muceniţă, şi ţi-ai mărturisit din nou credința în Hristos, în puterea 
Crucii şi a Învierii Lui, în bucuriile Împărăției lui Dumnezeu. Guvernatorul s-a 
mâniat ca o fiară, iar noi ne rugăm: 

Bucură-te, că te-a supus la munci groaznice; 

Bucură-te, că au smuls cu gheare carnea de pe trupul tău; 

Bucură-te, că ţi-au împuns sânii cu ţepuşe de fier; 

Bucură-te, că diavolul s-a lovit de rădbarea ta; 

Bucură-te, că Îngerii Domnului străjuiau lângă tine; 

Bucură-te, că te răcoreau în chinuri cu aripile lor; 

Bucură-te, Sfântă muceniţă Teodosia, purtătoare de biruință, roagă-te lui Dum- 
nezeu pentru noi! 


Condacul 6 

Pe când încă abia mai suflai faţa ta era strălucitoare şi zâmbeai, Sfântă Teodosia, 
suferind în tăcere biciuirea cărnii, fiindcă sufletul tău se făcea mai uşor ca să zboa- 
re spre Cer: Aliluia! 

Icosul 6 

Urban ţi-a cerut din nou să jertfeşti idolilor, dar i-ai răspuns: "Nebunule, mi s-a dă- 
ruit să fiu în rândul mucenicilor. Cruzimea ta mă face fericită şi grozav m-ar durea 
dacă n-aş simţi-o. Mă bucur că sunt chemată la cununa muceniciei și mulțumesc 
lui Dumnezeu din toată inima, că m-a învrednicit de un asemenea har.” 

Bucură-te, fecioară blândă şi curată; 

Bucură-te, trup neputincios în care a lucrat puterea lui Dumnezeu; 

Bucură-te, cea întărită în chinuri de dragostea lui de Tată; 

Bucură-te, că Mirele Hristos te-a vrut mireasa Lui; 

Bucură-te, că nu te-au îngenunchiat slujitorii diavolului; 

Bucură-te, că uneltirile satanei au pierit cu sunet; 

Bucură-te, Sfântă muceniţă Teodosia, purtătoare de biruinţă, roagă-te lui Dum- 
nezeu pentru noi! 


Condacul 7 
Văzând guvernatorul că nu izbuteşte nimic cu chinurile, a poruncit să ţi se lege o 
piatră de gât şi să fii aruncată în mare, iar tu cu bucurie ai primit: Aliluia! 


Icosul 7 

Însă prin purtarea de grijă a lui Dumnezeu nu te-ai săvârşit din viaţă, Sfântă Teo- 
dosia, ci EI a poruncit Îngerilor Săi care te-au scos din apă şi te-au adus la mal ne- 
vătămată. 

Bucură-te, că te-ai dus în faţa lui Urban; 

Bucură-te, că aveai faţa luminoasă; 

Bucură-te, că purtai în mâini piatra cu care ai fost legată de gât; 

Bucură-te, că povara morţii fusese biruită de Dumnezeu; 

Bucură-te, că instrumentul pieirii îşi pierduse toată puterea; 

Bucură-te, că viaţa este în mâinile lui Dumnezeu, nu a demonilor; 

Bucură-te, Sfântă muceniță Teodosia, purtătoare de biruință, roagă-te lui Dum- 
nezeu pentru noi! 


Condacul 8 

Urban guvernatorul te-a aruncat imediat în groapa cu fiare sălbatice, fiindcă avea 
mintea întunecată de diavoli şi nu a vrut nici atunci să înţeleagă cum că toate acele 
minuni se lucrează prin puterea lui Dumnezeu: Aliluia! 


Icosul 8 

Zidirea lui Dumnezeu n-a vrut să te vatăme, sfântă muceniţă, aşa încât fiarele săl- 
batice s-au aşezat la picioarele tale ca nişte mielușei, desfătându-se de lumina 
harului care răzbătea prin trupul tău chinuit, iar noi ne închinăm: 

Bucură-te, ceea ce îmblânzeşti firea pătimaşă; 

Bucură-te, ceea ce alungi ispitele de moarte; 

Bucură-te, că prin tine se stinge tirania; 

Bucură-te, că tu aduci pace în inimile schinguite; 

Bucură-te, că scoţi la iveală adevărul din marea tulbure a vieții; 

Bucură-te, că distrugi uneltele de vrăjitorie și magie ale vrăjitorilor; 

Bucură-te, Sfântă muceniță Teodosia, purtătoare de biruință, roagă-te lui Dum- 
nezeu pentru noi! 


Condacul 9 

După multe încercări nereuşite Urban a hotărât să te dea morţii din nou, de data 
aceasta prin tăierea cu sabia, iar tu I-ai strigat lui Dumnezeu cu glas de mulțumire: 
Aliluia! 


Icosul 9 

Plecându-ţi capul sub sabie, s-a văzut o porumbiţă zburând din gura ta, care stră- 
lucea mai mult decât aurul şi s-a suit la cer. 

Bucură-te, că sufletul tău s-a dus acasă; 

Bucură-te, că ai zburat nestringherită spre cămara de nuntă; 

Bucură-te, că sângele vărsat ţi-a spălat păcatele; 

Bucură-te, că ai mers cu veselie în ceata Sfintelor fecioare; 

Bucură-te, că te-ai învelit pe veşnicie de harul necreat al Împărăției Domnului 
Hristos; 

Bucură-te, că de acolo ne auzi şi pe noi, păcătoşii; 

Bucură-te, Sfântă muceniță Teodosia, purtătoare de biruință, roagă-te lui Dum- 
nezeu pentru noi! 


Condacul 10 
În următoarea noapte te-ai arătat părinţilor tăi, îmbrăcată cu o haină strălucitoare, 
cu o cunună pe cap şi o cruce strălucitoarea în mână, plină de bucurie și de împli- 
nire: Aliluia! 


Icosul 10 

Erai înconjurată de multe alte fecioare, şi ele mântuite, și le-ai zis părinților: „Ve- 
deţi voi ce mare este slava şi harul Hristosului meu, de care voiați să mă lipsiţi?” 
iar noi ne veselim: 

Bucură-te, că nu ai lăsat dragostea de părinţi să biruie iubirea de Hristos; 
Bucură-te, că ai ales partea cea bună; 

Bucură-te, că mergând după EI, ai primit şi mamă și tată; 

Bucură-te, că Maica Domnului te-a ocrotit ca o mamă; 

Bucură-te, că te-ai făcut copilul Tatălui Ceresc; 

Bucură-te, că ai mers pe calea iubirii de Dumnezeu, nu de părinți; 

Bucură-te, că dator este omul a-L iubi pe Dumnezeu mai presus de orice; 
Bucură-te, Sfântă muceniță Teodosia, purtătoare de biruință, roagă-te lui Dum- 
nezeu pentru noi! 


Condacul 11 

Dragostea ta pentru Dumnezeu a biruit şi durerea trupului şi frica de moarte, că 
deşi erai doar o copilă nu te-ai înfricoşat de amenințările diavolului ci ai stat bi- 
ruitoare în fața morţii strigându-L pe Domnul Hristos cu nădejde: Aliluia? 


Icosul 11 

Neînţeleasă este pentru necreştini această biruinţă a ta, Sfântă Teodosia, însă noi 
mărturisim cu tărie că ai pătimit fiind întărită de harul lui Dumnezeu care nu Îşi 
părăseşte mucenicii ci le dă curaj până la capăt. 

Bucură-te, mijlocind şi pentru noi curaj în ispite; 

Bucură-te, că ne dai puterea de a-L urma cu orice preţ pe Dumnezeu; 

Bucură-te, luminarea minţii în a alege bine; 

Bucură-te, că prin tine se deschid drumurile rugăciunii; 

Bucură-te, că rupi legăturile bolnăvicioase cu părinţii necredincioşi; 

Bucură-te, că ne îndreptezi simțirile spre judecata dreaptă; 

Bucură-te, Sfântă muceniță Teodosia, purtătoare de biruință, roagă-te lui Dum- 
nezeu pentru noi! 


Condacul 12 

Te-ai bucurat nespus că ai fost chemată la cununa muceniciei şi I-ai mulţumit lui 
Dumnezeu din toată inima că te-a învrednicit de un asemenea har şi arătându-te cu 
fața luminoasă în munci ai zâmbit spre veșnicie: Aliluia! 


Icosul 12 

Descreţeşte și frunțile noastre, sfântă muceniţă, să nu ne doboare întristarea ci să 
fim veseli în duh că toate pătimirile noastre au un sens, fiind sunt scări ce duc în 
sus la mântuire, şi rugându-te să urci cu noi trepțile despătimirii şi ale răbzoiului 
nevăzut, te cinstim: 

Bucură-te, porumbiţă aurită a Cerului; 

Bucură-te, purtătoare de răni muceniceşti; 

Bucură-te, vindecând rănile noastre duhovnicești; 

Bucură-te, alinând tristeţea adusă de diavol; 

Bucură-te, dezlegând plânsul cel vătămător; 

Bucură-te, ocrotitoarea noastră în vremurile grele; 

Bucură-te, Sfântă muceniță Teodosia, purtătoare de biruință, roagă-te lui Dum- 
nezeu pentru noi! 


Condacul 13 (de 3 ori) 

Sfântă muceniţă Teodosia, ceea ce din purtătoare de chinuri te-ai făcut purtătoare 
de biruință, caută cu milă şi spre noi şi dezleagă necazurile care ne fac viaţa grea, 
adu-ne sănătate trupului şi umple de har inima și sufletul nostru ca să zâmbim și 
noi cu bucurie şi să ne desfătăm de slava lui Dumnezeu tot mereu: Aliluia! 


Se zice apoi, iarăşi, Icosul 1: 


Icosul 1 

Cetele de Îngeri s-au adunat pe pământ din porunca Domnului Hristos şi te-au 
întărit în a-l urma pe drumul Crucii, Sfântă Teodosia, iar păcatele tale s-au spălat 
în sângele pe care cu bunăvoie l-ai vărsat spre iertarea greşelilor celor cu voie și 
fără de voie, urcând curată în Împărăţia Lui, iar de acolo auzi aceste laude: 
Bucură-te, vlăstar ieșit din rădăcina Cuvântului lui Dumnezeu; 

Bucură-te, fecioară iubitoare de adevăr; 

Bucură-te, neîntinată copilă, cu inima ridicată la Cer; 

Bucură-te, cea pură la suflet; 

Bucură-te, cea luminată în gândire; 

Bucură-te, inimă plină de razele aurii ale harului; 

Bucură-te, Sfântă muceniță Teodosia, purtătoare de biruință, roagă-te lui Dum- 
nezeu pentru noi! 


Condacul 1 

Luând asupra ta puterea Crucii şi surpând tăria vrăjmaşului cu bună ştiinţă, ai lovit 
de răbdarea ta şi durerea trupului şi ocara păgânilor, primind cununa de crini a mu- 
cenicilor lui Dumnezeu. Ceea ce acum te veselești în Ceruri în ceata Sfintelor fe- 
cioare, primeşte aceste cântări de la noi care te chemăm: Bucură-te, Sfântă muce- 
niță Teodosia, purtătoare de biruinţă, roagă-te lui Dumnezeu pentru noi! 


Apoi, se spune această: 
Rugăciune 
Trupul tău firav s-a făcut stâncă tare iar mintea ţi-ai aţintit-o doar spre Cer, Sfântă 


muceniță Teodosia, şi închipuindu-ți că stai la picioarele Crucii Domnului pe 
Golgota, ai învins toate durerile cărnii, iar sufletul tău a primit biruinţa. 

Vino şi la noi şi ne încurajează, precum odinioară te-ai arătat creștinilor întemni- 
țaţi, şi ne întăreşte credința în Dumnezeu, căci mare este puterea ta. Vino şi la noi 
şi ne scoate din apa mării ispitelor, acolo unde slujitorii satanei ne aruncă prin vră- 
jile lor, şi desfă de la gâtul nostru pietrele care ne afundă în adânc, ca să ieşim la li- 
man liberi și nevătămaţi. 


Închide gura fiarelor care caută să ne înghită sufletul, ajută-ne în ispitele ce vin de 
la părinţii necredincioşi, dă-ne curaj şi stai lângă noi biruind cu rugăciunea răul 
care se înmulțeşte, iar la sfârșitul vieţii roagă-te pentru noi să primim bucuria celor 
care au luptat pentru Hristos până la capăt ca să ne veselim cu tine și cu ceata 
Sfintelor fecioare în Împărăţia lui Dumnezeu, acum și în vecii vecilor. Amin. 


Rostim, apoi Rugăciunea: Cuvine-se, cu adevărat, să te fericim pe tine, Născătoare 
de Dumnezeu, cea pururea fericită şi prea nevinovată şi Maica Dumnezeului nos- 
tru. Ceea ce ești mai cinstită decât Heruvimii şi mai mărită, fără de asemănare, 
decât Serafimii, care fără stricăciune, pe Dumnezeu-Cuvântul ai născut, pe tine, 
cea cu adevărat Născătoare de Dumnezeu, te mărim. 


Și apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfintei muceniţe Teodosia, fecioara din Tir 
şi ale tuturor Sfinţilor, miluieşte-ne şi ne mântuieşte pe noi. Amin! 


Sursa: 


https://acoperamantulmaiciidomnului.wordpress.com/2023/05/20/acatistul-sfintei- 
mucenite-teodosia-fecioara-din-siria-29-mai/ 


https://salutis8.wordpress.com/2023/05/23/acatistul-sfintei-mucenite-teodosia-fecioara-din- 
tir/ 

Imnografie 


29 mal 


Sfânta Muceniţă 


zocosia 


fecioara 


video 
articole icoane canon 


Condacul Sfintei muceniţe Teodosia, fecioara (29 mai): Cu ostenelile ai câştigat 
viaţa cea fără osteneală şi în sângiurile tale ai înecat pe vrăjmaşul cel spurcat al 
Bisericii lui Hristos, prea lăudată şi te bucuri cu Oştile cele de sus, acoperind pe cei 
ce săvârşesc pomenirea ta. 


Troparul Sfintei muceniţe Teodosia, fecioara: La fapta bună muceniţă, cu osârdie 
deprinzându-te, te-ai făcut vas iubit al lui Hristos şi locaş iubit al Preasfântului 
Duh. Pentru aceasta ai ruşinat pe vrăjmaşul, cel ce se luptă cu neamul omenesc, 
bine pătimind şi arătat cu sabia credinţei ai ucis pe cel cu nume de fiară, Teodosia; 
şi bucurându-te te-ai mutat la cer, cerând pururea mare milă, celor ce cu credinţă te 
cinstesc pe tine. 


(Video) Troparul Sfintei muceniţe Teodosia, fecioara - Interpret: Otilia Simeria: 
https://doxologia.ro/tropare/video-sfanta-mucenita-teodosia-fecioara-tropar 


Troparul Sfântei muceniţe Teodosia, fecioara (în limba greacă): 


https://doxologia.ro/video/slujbe/alte-slujbe/troparul-sfantei-mucenite-teodosia-fecioara- 
limba-greaca 

Vieţile Sfinţilor - Sfânta muceniţă Teodosia din Tir 


Cuvant Ortodox - Sfânta muceniţă Teodosia din Tir - 29 mai: 
https://www.youtube.com/watch?v=3cr3bs2psI4 


2 ok e 


Despre Sfânta Teodosia, fecioara cea din Tir, Evsevie, episcopul Cezareei Pales- 
tinei, martorul ocular, a scris astfel: 


“Întinzându-se asupra noastră până la cinci ani prigoana de la păgânii închinători la 
idoli, în două zile ale lunii aprilie, chiar la praznicul Învierii Domnului, în cetatea 
Cezareea Palestinei o fecioară credincioasă şi cinstită de neam din Tir, care nu avea 
încă optsprezece ani, s-a apropiat de cei care erau închişi în temniţă, legaţi pentru 
Hristos, şi le spunea cu îndrăzneală despre împărăţia lui Dumnezeu. Ea le-a urat de 
bine, rugându-i s-o pomenească înaintea Domnului când vor sta înaintea Lui, după 
sfârşitul nevoinţei lor celeii muceniceşti. 


Văzând ostaşii pe fecioară că vorbeşte cu cei legaţi pentru Hristos, au răpit-o ca şi 
cum făcuse un mare rău şi au adus-o la ighemonul Urban spre cercetare. 


Ighemonul, fiind plin de mânie şi de sălbăticie cumplită de fiară, a muncit-o cu 
cumplite munci, strujindu-i până la oase coastele şi sânii cu unghii de fier; dar ea, 


Ar Dr dr dr dr dr Dr dr de De Dr dr dr De De dr dr A Je dr dr A A 


Xp PP PP 0 E E IE IP IP 3 E IE IE II IE E XXX 


Je De De de De dr De e De De de De Dr Dr De De De De e De de e Ar A d 


XP PP 2 0 E E IE IP IP 3 5 E IE II IE E XX 


fiind cu faţa luminoasă, pe toate le răbda cu curaj. Deci, a poruncit s-o înece în 
adâncul mării”. 


Acestea le povesteşte Evsevie, care a fost martor ocular la toate muncile. 

În povestirea romanilor se mai adaugă: "Teodosia, această sfântă muceniţă a lui 
Hristos, după înecarea sa în mare, a fost scoasă vie de îngeri din adânc la uscat şi 
umbla purtând în mâini piatra care fusese legată de grumajii ei. 


Apoi, prinzând-o din nou şi aducând-o la judecată, muncitorul a dat-o spre mân- 
carea fiarelor, dar n-a fost vătămată de ele. După aceea a poruncit s-o taie cu sabia. 
Și, când i-a tăiat capul, s-a văzut o porumbiţă, zburând din gura ei, care strălucea 
mai mult decât aurul şi s-a suit spre cer. 


Apoi, după ce a sosit noaptea, Sfânta muceniță S-a arătat părinţilor săi în 
mijlocul sfintelor fecioare, îmbrăcată cu o haină mai albă decât zăpada, având o 
cruce de aur în mâini, 


Părinţii ei, văzând în dânsa dorinţa de nevoinţă mucenicească, o opreau de la acea 
faptă; dar sfânta, ascunzându-se de dânşii, a alergat la cei legaţi pentru Hristos, s-a 
prins spre muncire, precum s-a zis şi s-a încununat de Domnul nostru lisus Hristos, 
Cel ce i-a rânduit o astfel de nevoinţă. 


Ar Dr dr dr dr dr Dr dr de De Dr dr dr De de dr dr A de dr dr A A 


Xp XP XP 3 PI E 2 2 E IP 5 3 2 E 0 IP 5 II E e XXX 


Je De De De De Dr Dr e De De de De Dr De De De De De e De de e Ar A d 


XP PP 2 0 E E IE IP IP 3 e E IE II E E E XX 


Vieţile Sfinţilor - Cuvioasa muceniţă Teodosia, care a pătimit pentru Sfintele 
icoane 


Cuvant Ortodox - Cuvioasa muceniţă Teodosia, care a pătimit pentru Sfintele icoa- 
ne - 29 mai: 
https://www.youtube.com/watch?vy=jZSZrty78JI&list=PLQe0OKKQ08KEn20OrTriJeAZ 


QUdqgjtZwp&index=67 


2 5 e 


Sfânta Teodosia, mireasa lui Hristos, s-a născut în Constantinopol, din părinţi bo- 
gaţi, cinstiţi, drepteredincioşi şi împodobiţi cu fapte bune. Aceştia, fiind mulți ani 
neroditori de prunci, erau foarte mâhniţi. Ei totdeauna se rugau cu postire multă, 
alergau ziua şi noaptea la biserica lui Dumnezeu şi dădeau cu prisos milostenie la 
săraci. 


Odată, fiind ei în biserica Sfintei muceniţe Anastasia, la cântarea cea de toată noa- 
ptea, pe când maica sa se ruga cu lacrimi mai cu dinadinsul pentru dezlegarea nero- 
dirii sale, a adormit puţin şi i s-a arătat în vis Sfânta muceniţă Anastasia şi 1-a zis: 
"Femeie, nu te mâhni, că vei Zămisli şi vei naşte!" 


Ea, deşteptându-se, s-a bucurat şi a spus aceasta bărbatului său. 


Și 1-a zis bărbatul ei: "Viu este Domnul, că de ne va dezlega nerodirea noastră şi 
vei naşte parte bărbătească sau femeiască, îl vom aduce ca dar Stăpânului nostru, 
Hristos Dumnezeu!" 


Apoi, după puţină vreme a zămislit şi a născut prunc de parte femeiască. Pe această 
sfântă fecioară ei au numit-o Leodosia, adică dată de Dumnezeu, căci de la Dum- 
nezeu li s-a dăruit, şi au luminat-o cu Sfântul Botez. 


Apoi, după patruzeci de zile, maica luând pe pruncă în mâini, a adus-o în biserica 
Sfintei Anastasia şi cu lacrimi de bucurie, a dat mulţumire Domnului şi sfintei mu- 
ceniţe, făgăduind că, după ce va creşte, s-o dea în numărul mireselor lui Hristos, 
care îşi păzesc fecioria în rânduiala monahicească. Deci, maica sa luând bine- 
cuvântare, s-a întors acasă şi creştea pe prunca cea făgăduită lui Hristos cu toată 
luarea aminte, învăţând-o citirea dumnezeieştilor cărți şi frica de Dumnezeu, aprin- 
zând astfel în inima ei focul dragostei celei dumnezeieşti. 

După ce au trecut şapte ani de la naşterea Sfintei Teodosia, tatăl ei a murit, iar 
maica sa, luând-o, a adus-o la mănăstirea Sfintei Anastasia şi a dat-o spre tundere 
în schima monahală. 


După trei ani a murit şi ea, lăsând toată averea fiicei sale monahiei Teodosia. Ea, 
ajungând la vârsta cea desăvârşită şi fiind plină de înţelegere şi de dragoste către 
Dumnezeu, toată averea care rămăsese de la părinţii săi n-a voit s-o aibă la sine, ci 
a dat-o lui Dumnezeu, căruia s-a dat şi pe sine spre jertfă vie. 


Deci, chemând un argintar, i-a dat aceluia mult aur şi argint, pentru ca să îmbrace 
trei icoane: a Mântuitorului Hristos, a Preasfintei Născătoare de Dumnezeu şi a 
Sfintei muceniţe Anastasia. 


Acele icoane, care erau de câte trei coţi, le-a pus în biserică; iar cealaltă avere a 
împărțit-o toată săracilor şi scăpătaţilor, sărmanilor şi văduvelor. 


După aceea, petrecând de bunăvoie în sărăcie monahicească, slujea Domnului ziua 
şi noaptea, îmbogăţindu-se cu duhovniceasca bogăţie a darului lui Dumnezeu. Ea 
se înarma contra vrăjmaşului celui nevăzut cu platoşe de rugăciuni, iar trupul omo- 
rându-şi cu nevoinţele pustniceşti şi cu ostenelile, se lupta împotriva diavolilor şi 
astfel biruia pe vrăjmaşul cel fără de trup, sfărâmând capul balaurului iadului şi 
surpând pe mândrul veliar prin smerenie, prin blândeţe, prin dragostea cea plăcută 
lui Dumnezeu, prin curăţie, prin cucernicie, prin ascultare şi prin alte fapte bune 
călugăreşti. 


Odată, la miezul nopţii, stând ea la rugăciune, a văzut înaintea ei pe diavol; şi a zis 
către ea: "ŞI tu te-ai pornit asupra mea? Deci, mă voi porni şi eu mai tare asupra ta! 
ŞI nu numai asupra ta, ci şi asupra tuturor creştinilor, de vreme ce am aflat pe un 
om prin care voi putea ridica război contra Bisericii. Astfel, pe mulţi îi voi întoarce 
de la închinarea icoanei lui Hristos şi vor merge în urma mea, făcând voia mea”. 


Sfânta Teodosia, însemnându-se cu semnul Sfintei Cruci, a zis: "Blestemat să fii 
tu, diavole, vrăjmaş al creştinilor, şi toate meşteşugurile tale să fie deşarte cu pu- 
terea lui Hristos, Dumnezeul nostru”. 


La auzul acestora diavolul s-a stins; iar cuvioasa îngrădindu-se cu Sfânta Cruce, a 
început a cânta psalmu lui David: Să învie Dumnezeu şi să se risipească vrăjmaşii 
Lui şi să fugă din faţa Lui cei ce-L urăsc pe El. 

Această înfricoşată vedenie şi cuvintele cele trufaşe ale diavolului, fericită fecioară 
Teodosia le-a spus egumenei sale şi o întreba: "De unde o să vie ispita contra 
creştinilor spre care vrăjmaşul se laudă s-o aducă?” 


lar egumena a zis către ea: "Fiindcă sfântul apostol zice că cei ce voiesc a vieţul cu 
bună credinţă întru lisus Hristos vor fi prigoniţi, iar oamenii cei vicleni şi ferme- 
cători vor spori spre mai rău, înşelându-se unii pe alţii. Deci, de la oamenii cei răi, 
care socotesc cele eretice înşelându-se, pe aceia diavolul îi are ca pe nişte unelte 
ale sale. De la aceia s-a tulburat turma lui Hristos. Precum au fost prigoniți din 
început prin multe ispite cei bine credincioşi, tot astfel, şi în zilele cele de pe urmă, 
va năvăli asupra Bisericii celei drepteredincioase vreun lucru potrivnic şi tul- 
burător. Deci, tu petrece în acelea în care te-ai învăţat, cum zice Sfântul Pavel, că 
ştii din pruncie Sfintele Scripturi, care pot să te ducă la mântuire, prin credinţa cea 
întru lisus Hristos. 


După câţiva ani, s-a sculat contra dreptcredinciosului împărat Teodosie, care se nu- 
mea Adramitin, un voievod al lui cu numele Leon, care se numea Conon, de neam 
din Isauria. Acela, luând lui Teodosie puterea împărătească, a împărățit singur. La 
începutul împărăției sale se arăta a fi drepteredincios, dar, după puţină vreme, s-a 
făcut un nou Baltazar, spurcând sfinţenia bisericească şi urând pe Hristos 
Dumnezeul, Cel Preaînalt şi cinstita Lui icoană. EI a introdus în Biserică otrava cea 
vătămătoare de suflet a eresului maniheilor, dar mai ales a iudeilor. 


EI s-a năpustit cu glas ca un leu răcnind şi scoțând cuvinte de hulă ereticeşti contra 
sfintelor icoane, numindu-le idoli; iar pe cei ce se închină lor numindu-i închinători 
de idoli. Deci, a dat poruncă în toată împărăția sa să se lepede şi să se scoată afară 
din biserici sfintele icoane. 


În acea vreme, scaunul patriarhiei Constantinopolului era ocupat de Preasfinţitul 
Gherman. Acesta, cu ceilalţi arhierei credincioşi, s-au împotrivit poruncii împăra- 
tului, nevoind a se supune la ereticeasca lui poruncă pe care o dăduse spre lepă- 
darea sfintelor icoane; deci, grăia către hulitorul acela: "Întrupându-se Stăpânul 
Mântuitorul nostru din prea curatele sângiuiri ale Preasfintei Născătoare de 
Dumnezeu şi săvârşind pentru noi toată dumnezeiasca Sa rânduială, a zdrobit 
toată idoleasca slujbă şi toate chipurile idoleşti s-au dat focului şi întunericului. 


De la vieţile apostoleşti şi de la învăţăturile lor cele mântuitoare de lume a trecut 
mai mult de şapte sute de ani până în zilele noastre; deci, în vremile acelora erau 
atât de mulţi sfinţi drepți şi cuvioşi părinţi, încât nici unul din dânşii n-au hulit 
sfintele icoane, nici a auzit cineva vreodată o socoteală mai rea ca aceasta, pe 

care voi o purtaţi acum, lepădând cinstirea icoanelor, care este făcută din vre- 
mile cele vechi, cu vrednică datorie. 


Sfânta Biserică din început a primit închipuirea sfintelor icoane şi cinstirea 
acelora, începând de la chipul cel nefăcut, pe care Mântuitorul singur l-a trimis 
pe mahramă lui Avgar, stăpânitorul Edesei. 


Apoi, după înălţarea lui Hristos, femeia aceea ce-i curgea sânge, care prin atin- 
gerea de marginea hainelor lui Hristos s-a tămăduit, a făcut dintr-o piatră chipul 
lui lisus Hristos. 


După aceasta, Sfântul evanghelist Luca, a zugrăvit icoana prea curatei Fecioare 
Născătoare de Dumnezeu şi de atunci s-a început acea dreptcredincioasă zugră- 
vire a Sfintelor icoane şi împodobirea bisericilor Domnului şi a drept-cre- 
dincioşilor creştini. 


Acest lucru nici cele şase sfinte Sinoade a toată lumea, care au fost mai înainte 
de noi, nu le-au lepădat, ci mai ales a poruncit să ne închinăm închipuirilor 
sfinţilor, iar nu să le lepădăm pe acelea. 


Deci să ştii, o, împărate că eu pentru cinstirea Sfintelor icoane sunt gata, nu nu- 
mai a pătimi ceva rău, ci a şi muri. Căci chipul lui Hristos poartă numele Însuşi 
al lui Hristos, care S-a întrupat din Fecioară cea fără de prihană şi a petrecut pe 
pământ cu oamenii. Deci se cade fiecărui drepteredincios creştin a muri atât 
pentru numele lui Hristos, cât şi pentru chipul Lui, de vreme ce cel ce nu-I cin- 
Steşte chipul, nu cinsteşte nici pe cel închipuit”. 


Auzind împăratul acestea, s-a umplut de mânie şi, răcnind ca un leu, a început mai 
cumplit a se înrăi, prigonind şi muncind pe cei drepteredincioşi, iar pe cei ce se 
împotriveau lui îi dădea morţii. 


Deci, mai întâi a trimis ostaşii săi cu arme, de au izgonit de la patriarhie pe Sfântul 
Gherman cu ocări şi cu bătăi, iar în locul lui a pus pe mincinosul patriarh, ereticul 
Anastasie, cel de un gând cu el. După aceea toate cărțile dumnezeieşti şi pe învă- 
țătorii cei înţelepţiți de Dumnezeu i-a dat focului; de vreme ce lângă biserica 
Sfintei Sofia era o bibliotecă, având mai mult de trei sute de mii de cărți, iar lângă 
aceea erau douăsprezece şcoli şi tot atâţi înţelepţi dascăli, peste care era unul mai 
mare, înțeleptul Ghimnasiarh, care luase acea cinste de la împăratul. Deci, toți 
aceştia erau, cu binecuvântarea patriarhului, potrivnici păgânătăţii acelui împărat. 

Acel împărat fără de lege, a poruncit ca acea bibliotecă, cu toate şcolile, cu dascălii 
ŞI cu ucenicii care s-au aflat în ele la acea vreme, să le înconjoare cu oaste, să le 
pună foc şi să le ardă, astfel încât nici unul n-a scăpat din foc şi nici o carte n-a ră- 
mas nearsă. 


Atunci puteai să vezi toată cetatea Constantinopolului în întristare şi în mare supă- 
rare, toţi plângând şi suspinând, unii pentru nedreapta izgonire a Preasfinţitului 
patriarh Gherman, alții pentru arderea atâtor cărți renumite şi dascăli iscusiți, iar 
alții pentru necinstirea cea mare ce se aducea sfintelor icoane, de vreme ce pre- 
tutindeni erau sfărâmate, aruncate în noroi, călcate în picioare şi arse cu foc. Deci, 
noul patriarh Anastasie, fiind eretic, stând ca o urâciune a pustiirii la locul cel mai 
de cinste şi făcându-se bine primit de împărat şi ajutând la eresul acelui luptător de 
icoane, îndată a poruncit ca să dea afară din biserică cinstitele icoane. 


Pe vreme aceea, la Constantinopol, era o poartă care se numea "Poarta de aramă", 
ce ducea la palatul împărătesc. Acea poartă era zidită din zilele marelui împărat 
Constantin, iar deasupra acelei porți era chipul Mântuitorului făcut din aramă, care 
stătea acolo de mai bine de patru sute de ani. 


Pe acel chip al Mântuitorului, patriarhul Anastasie vrând să-l lepede la pământ şi 
să-L dea focului, ca un luptător de icoane ce era, a trimis ostaşi cu tesle la acel 
lucru; şi, când un ostaş oarecare cu dregătoria spătar s-a suit cu tesla pe scară spre a 
lua chipul lui Hristos şi a îndeplini lucrul său cel potrivnic lui Dumnezeu, atunci l- 
au văzut nişte femei dreptcredincioase, care se întâmplaseră acolo, între acelea 
fiind şi cuvioasa Teodosia. Acelea s-au aprins cu râvnă după icoana lui Hristos, 
îndemnate fiind de cuvioasa Teodosia, care avea mai multă râvnă şi osârdie spre 
Domnul şi, fiind insuflate de sfătuirile cele de Dumnezeu şi pline de vitejeasca în- 
drăzneală către Dumnezeu, au alergat la scară, au răsturnat-o la pământ împreună 
cu ostaşul acela, care căzând de sus, a fost ucis, iar ele, trăgându-l şi bătându-l, îl 
batjocoreau pentru acea nelegiuire. 


Apoi, ducându-se cu sârguinţă la patriarhul Anastasie, îl defăimau pentru păgâ- 
nătatea lui şi îl ocărau cu vorbe ce 1 se cuveneau, numindu-l lup răpitor, eretic şi 
vrăjmaş al Bisericii lui Hristos, aruncând astfel cu pietre asupra lui. 


Deci, patriarhul Anastasie, umplându-se de ruşine şi temându-se ca să nu se scoale 
cu mare tulburare poporul întreg contra lui, a alergat la împărat şi 1-a spus de ne- 
cinstea cu care l-au înconjurat acele femei şi de uciderea spătarului lângă porțile 
cele de aramă. 

Din această pricină, împăratul s-a umplut de mânie şi de iuţime contra drept-cre- 
dincioaselor. Deci, a trimis îndată pe ostaşii săi cu săbiile scoase, ca să răzbune ne- 
cinstea adusă patriarhului şi pentru moartea spătarului. 


Astfel, au tăiat pe acele sfinte femei, care au arătat atâta râvnă pentru bună cre- 
dință; iar pe aceea care a mărturisit mai cu îndrăzneală bună credinţă şi a fost prici- 
nuitoarea lucrului făcut, tiranul a poruncit ca, prinzând-o, s-o arunce în temniţă şi 
să-i dea ei în fiecare zi câte o sută de bice. Deci, Sfânta Teodosia a fost muncită 
şapte zile, iar în ziua a opta împăratul a poruncit ca, purtând pe muceniţă fără de 
cinste prin toată cetatea, s-o bată cu nemilostivire. 


Atunci, fiind dusă muceniţa printr-un loc care se numea târgul boilor, unde se vin- 
deau şi se junghiau dobitoacele, un ostaş sălbatic şi fără de omenie, din întâmplare, 
a călcat cu piciorul peste un corn mare de capră şi s-a rănit puţin la picior. Deci, 
umplându-se de mânie, a apucat acel corn şi a bătut pe muceniţă peste grumaz. 
După aceea a lovit-o cu cornul acela în gâtlej şi a străpuns-o atât de adânc, încât 
Sfânta cuvioasă muceniţă, fecioara Teodosia, sfințită mireasă a lui Hristos, şi-a dat 
cinstitul şi sfântul său suflet în mâinile Mirelui său Celui fără de moarte şi astfel s- 
a dus în cămara Lui cea cerească, încoronată cu îndoită cunună a fecioriei şi a mu- 
ceniciei. 


lar multpătimitorul ei trup, fiind aruncat pe pământ şi luat fiind de nişte oameni 
cucernici, l-au pus la un loc însemnat, de unde se dau tămăduiri bolnavilor că sfin- 
tele ei moaşte, întru slava lui Hristos Dumnezeul nostru, care împreună cu Tatăl şi 
cu Sfântul Duh este slăvit, acum şi pururea şi în veci vecilor. Amin. 


Notă - În această zi mai facem şi pomenirea întâiului sobor a toată lumea, care s-a 
ținut la Niceea la anul 325 şi la care au luat parte trei sute optsprezece Sfinți părinți 
care au propovăduit pe Fiul că este de o ființă cu Tatăl şi au lepădat pe rău cre- 
dinciosul Arie, începătorul de eresuri. 

Sfânta muceniţă Teodosia, fecioara - drumul spre sfinţenie 


Judecată pe când nu avea nici 18 ani, pentru că îi întărea pe cei închiși în dreapta 
credință, Sfânta Teodosia a suferit multe chinuri, fiind bătută, aruncată în mare și 
omorâtă cu sabia. 


2 5 e 


Fiind de neam din Tir şi neavând nici 18 ani împliniţi, Sfânta muceniţă Teodosia 
mergea la cei închişi din pricina închinătorilor la idoli şi îi întărea în dreapta 
credinţă. 


Prinsă de ostaşi, a fost răpită şi dusă la ighemonul Urban pentru judecată. Stru- 
jindu-i trupul cu unghii de fier, până când i se vedeau oasele, Sfânta Teodosia a 
răbdat tot chinul cu un chip luminos, de parcă nici nu ar fi simțit muncile. 


Atunci ighemonul a poruncit să fie aruncată în mare. Dar adusă de îngeri pe țărm, a 
fost dusă din nou la judecată şi dată spre mâncare fiarelor, însă acestea nu i-au 
făcut rău. Şi fiindu-i tăiat capul, o porumbiţă a ieşit din gura ei şi a zburat spre cer. 
ŞI s-a arătat apoi părinților ei în slavă, pentru a-i convinge că toate cele suferite și 
de care ar fi vrut să o păzească nu au fost în zadar. 

Sinaxar - 29 mai 


In această lună (mai), în ziua a douăzeci şi noua, pomenirea Sfintei muceniţe 
Teodosia fecioara, cea din Cezareea (aducerea moaştelor). 


Odată, în vremea persecuției împotriva creştinilor care dura deja de cinci ani, 
Sfânta Teodosia în vârstă de 17 ani a vizitat prizonierii creştini condamnaţi în Pre- 
toriumul din Cezareea, Palestina. Erau Sfintele Paşti şi mucenicii vorbeau despre 
Împărăţia lui Dumnezeu. Sfânta Teodosia i-a rugat să o pomenească şi pe ea când 
vor ajunge în faţa lui Dumnezeu. 


Soldaţii au prins-o şi au dus-o în faţa lui Urban, guvernatorul, spunând că acea 
fecioară se închina în faţa prizonierilor. Acesta i-a cerut să jertfească la idoli dar a 
refuzat, mărturisindu-şi credinţa în Hristos. Apoi au torturat-o îngrozitor, rupându-i 
carnea cu cârlige de fier până i s-au văzut oasele. 


Muceniţa a răbdat în tăcere şi cu zâmbetul pe faţă chinurile şi când guvernatorul i-a 
cerut din nou să sacrifice la idoli iar ea i-a răspuns: 


Apoi i-au pus o piatră pe gât şi a fost aruncată în mare, dar au salvat-o îngerii. Din 
nou au prins-o şi a fost dată să o sfâşie fiarele sălbatice, dar acestea nu s-au atins de 
ea. In final călăii, i-au tăiat capul. 


Noaptea, Sfânta Teodosia a apărut părinţilor ei care au încercat să o convingă să nu 
se sacrifice pentru Hristos. Era îmbrăcată într-o haină strălucitoare, cu o cunună pe 
cap şi o cruce strălucitoare de aur în mână, spunîndu-le: 

Sfânta muceniţă Teodosia din Tir a îndurat mucenicie în anul 307. Ea mai este 
prăznuită şi în 29 mai, zi în care i s-au mutat sfintele moaşte la Constantinopol şi 
apoi la Veneţia. 


Tot în această zi, pomenirea Sfintei prea cuvioasei muceniţe Teodosia cea din 
Constantinopol (sec. VIII). 


Aceasta a trăit pe vremea împăratului Teodosie III Atramiteanul, fund fiică de 
părinţi dreptmăritori, din Constantinopol. Când era ea de şapte ani, a răposat tatăl 
său; iar maica sa luând copila, a tuns-o într-o mânăstire din Bizanţ, după care s-a 
săvârşit şi maica sa, lăsând fericitei toată avuţia ei. lar sfânta din aurul şi argintul 
acela a făcut trei icoane: una a lui Hristos, alta a Născătoarei de Dumnezeu, şi a 
treia a Sfintei mucenice Anastasia, iar restul i-a împărțit la săraci. 


După câtăva vreme, a luat împărăţia pe care o lăsase ortodoxul Teodosie, Leon 
Isaurul (717-741) cel rău credincios. Pentru că marele patriarh Gherman nu se 
pleca la pângăritele lui dogme, prin silnicie a fost dat afară din patriarhie cu cio- 
mege şi cu săbii, şi voia ca sfânta icoană a lui Hristos, cea de deasupra porţilor 
(care se zice cea de aramă) să o pogoare şi să o dea focului. 


Şi în vreme ce se săvârşeau acestea şi spătarul era pe scară, vrând să pogoare sfânta 
icoană, fericita Teodosia împreună cu alte credincioase femei şi bărbaţi apucând 
scara au prăbuşit la pământ pe spătar, care a murit, şi ducându-se la Patriarhie, au 
împroşcat cu pietre pe rău credinciosul patriarh Anastasie. Îndată celorlalte femei 
şi bărbaţilor li s-au tăiat capetele, a căror pomenire se săvârşeşte la nouă ale lunei 
lui august; iar pe Sfânta Teodosia un gealat oarecare crud şi neomenos trăgând-o 
către Bou, (aşa se numea partea aceea a oraşului) şi luând un corn de berbec, a 
lovit-o nebuneşte peste grumazi, şi 1-a pricinuit ei cununa muceniciei. 


Iar din minunile ce pururea se lucrează prin ea, este cu putinţă tuturor să afle cât de 
mare îndrăzneală a dobândit ea către Dumnezeu. Şi se săvârşeşte soborul ei în 
mănăstirea zisă Dexiocratus, unde se află şi sfintele ci moaşte. 


Tot în această zi, pomenirea cuviosului mucenic Olvian, episcopul cetăţii Aneu. 


Acest cuvios a trăit pe vremea împărăției lui Maximian, fiind consul Alexandru şi 
Maxim. Şi a fost el adus la Iulie şi Elian, de care fiind întrebat şi neplecându-se a 
jertfi idolilor, a fost dezbrăcat de haine şi pătruns şi ars pe coapse cu frigări de fier 
înroşite în foc; apoi a fost pus la închisoare şi spre a doua cercetare fiind adus, şi 

neplecându-se, a fost dezbrăcat şi i s-a strujit trupul cumplit şi aşa a fost aruncat în 
foc, unde şi-a dat duhul lui Dumnezeu. 


Tot în această zi, pomenirea cuviosului părintelui nostru Alexandru, papă al 
Alexandriei. 


Tot în această zi, pomenirea Sfinţilor mucenici, un bărbat şi soţia sa, care s-au 
săvârşit zdrobindu-li-se oasele cu toiegele. 


Tot în această zi, pomenirea Sfântului noului mucenic Nan sau loan Tesalo- 
nirceanul, care în Smirna a mărturisit în anul 1902 şi care de sabie s-a săvârşit. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 

Proloage - Pomenirea Sfintei Teodosia, fecioara cea din Tir 


Luna mai în 29 de zile: pomenirea Sfintei Teodosia, fecioara cea din Tir 


Această Sfântă muceniţă Teodosia era din oraşul Tir, din Fenicia. În anul 308, fiind 
ea în Cezareea Palestinei, s-a apropiat de temniţa, în care erau înlănţuiți creştinii, 
înaintea palatului guvernatorului Urban, aşteptând să fie scoşi la întrebare. 


Dar, iată, ce scrie un martor, Eusebiu, episcopul Cezareei Palestinei, care a văzut 
mucenicia Sfintei 'Teodosia: "Prelungindu-se până la cinci ani prigonirea creştinilor 
de către păgânii închinători la idoli, în ziua a doua a lunii aprilie, chiar la praznicul 
Învierii Domnului, în cetatea noastră, adică în Cezareea Palestinei, o fecioară 
credincioasă, de neam din Tir, care nu avea încă optsprezece ani, s-a apropiat de 
cei legaţi pentru Hristos, care erau în temniţă şi le grăia lor, cu îndrăzneală, despre 
Împărăţia lui Dumnezeu. Apoi, le-a urat de bine, rugându-i să o pomenească şi pe 
ea înaintea Domnului, când vor sta în faţa lui Dumnezeu, după sfârşitul nevoinţei 
lor muceniceşti. 


Deci, ostaşii care păzeau, văzând pe fecioară grăind cu asemenea cuvinte, celor 
legaţi pentru Hristos, au prins-o pe ea, ca şi cum un mare rău ar fi făcut, şi au dus-o 
la dregătorul Urban, spre cercetare. Acesta, cu o mânie cumplită şi o sălbăticie de 

fiară, a poruncit să o întindă pe roată şi să-1 sfâşie coastele şi sânii, cu unghii de 
fier, până la oase. 


Sfânta a suferit aceste chinuri, fără să scoată vreo tânguire, dimpotrivă, pe faţa ei se 
vedea o veselie, pe care nimic nu o va putea schimba. | a 


Deci, văzând-o încă suflând şi cu faţa luminoasă, dregătorul a poruncit ca, arun- 
când-o în mare, să o înece. ŞI, astfel, s-a mutat la Domnul." 


Intru această zi, cuvânt din Pateric 


Un frate nevoitor îşi făcea pravila sa, împreună cu un alt frate al său. Şi, fiindcă era 
biruit de lacrimi, lăsa câte un stih din psalmi. 


Iar, odată, l-a rugat pe el fratele, ca să-i spună lui ce gând are în vremea pravilei, de 
plânge aşa cu amar? 


lar el i-a spus lui: "lartă-mă frate, că eu totdeauna la pravila mea îl văd pe 
Judecătorul şi pe mine mă văd stând, ca un vinovat, şi sunt întrebat de Judecătorul: 
"Pentru ce ai greşit?" Iar eu, neştiind încă ce voi răspunde, mi se închide gura mea 
şi pentru aceea las câte un stih din psalmi. Ci, mă iartă, rogu-mă, că te tulbur pe 
tine. Deci, de vei voi, să ne facem fiecare din noi, deosebi, pravila sa." 


Zis-a lui fratele: "Ba nu, frate, că, deşi eu nu plâng, te văd pe tine plângând şi mă 
văd pe mine ticălos." 


Deci, văzându-i smerenia lui, Dumnezeu i-a dăruit şi lui plângerea fratelui său. 


SR e 2 
Iarăşi, s-a mai zis: De vei afla că se mută la Domnul vreun frate, să mergi şi să 
petreci lângă dânsul, în ziua aceea, ca să vezi cum sufletul se desparte de trup. De- 
ți va zice ţie vreun om, să te rogi pentru el, să-i zici: "Dumnezeu, frate, pentru 
rugăciunile Sfinților Lui, şi pe mine şi pe tine, să ne miluiască, precum şi voia Lui 
este." 

= Să nu petreci la locul în care ai greşit lui Dumnezeu. 

=> Să nu-ţi defăimezi slujba ta şi să nu stai nelucrând, ca să nu cazi în mâinile 
vrăjmaşilor tăi. 

= Să te sileşti pe tine la cugetarea psalmilor, că aceasta te va păzi pe tine de 
robia vrăjmaşului. 

=> Să iubeşti toată pătimirea cea rea şi ţi se vor smeri patimile tale. 

— Să ai grijă, să nu te socoteşti pe tine a fi ceva şi neîncetat să-ţi plângi 
păcatele tale. 

—> Păzeşte-te pe tine de minciună, că ea goneşte frica de Dumnezeu, de la tine. 

= Să-ţi descoperi gândurile tale părintelui tău, ca şi ajutorul lui Dumnezeu să 
te acopere pe tine. 

— Sileşte-te pe tine la lucrul mâinilor tale şi frica de Dumnezeu se va sălăşui 
întru tine. 

—> Adu-ţi aminte de această cale adevărată şi nu va fi stricăciune în sufletul 
tău. 

= Cela ce-şi impodobeşte hainele şi îşi satură pântecele său, paşte gânduri 
spurcate şi cu bună curăţie nu se însoţeşte. 

=> Să-ţi mănânci, cu măsură, pâinea ta, şi să-ți bei, cu măsură, apa ta şi 
desfrâ-narea se va depărta de la tine. 

=> Călugărul înțelept fără de patimi este, iar cel fără de minte îşi adună rău- 
tățile. 

Desigur o astfel de cruntă pătimire ne face să ne întrebăm, noi ceilalți creştini de-a 
lungul istoriei, ce nume poate genera atâta ură în semenii noștri încât să poată 
ucide pe cineva doar pentru că este creştin. 


Motivaţiile au fost diverse de-a lungul istoriei. Creştinii au fost ucişi pentru că erau 
acuzați de ateism adică nu cinsteau zeii tradiționali ai culturii greco-romane, pentru 
că nu se închinau împăratului, pentru că cei dinafara Imperiului Bizantin erau bă- 
nuiți de partizanat politic, dar dincolo de toate au fost ucişi pentru dragostea lor 
nemăsurată de Hristos. 


Această dragoste ce nu era sfidată nici de durerea trupului și nici de perspectiva 
morții a rămas pentru necreștini o enigmă de nedezlegat. 


O fecioară fragilă ca Teodosia n-a fost înfrântă de Urban şi nici nu i-a fost fra- 
gilitatea trupului piedică în calea unirii sale cu Hristos Domnul. 


Sfânta Teodosia este de aceea una dintre cele mai cunoscute martire fecioare, şi 
mare mijlocitoare la Domnul pentru cei ce îi cinstesc pătimirile. 

Arhid. Ştefan Sfarghie - Sinaxar - Sfânta muceniţă Teodosia, fecioara 


Muceniţa Teodosia era din oraşul Tir, din Fenicia. În anul 308, pe când se afla în 
Cezareea Palestinei, a mers la palatul dregătorului Urban, la temniţa unde erau în- 
lănţuiţi creştinii, şi-i îmbărbăta pe aceştia pentru suferinţele lor pentru numele 
Mântuitorului lisus Hristos. 


Istoricul Eusebiu de Cezareea (265-339), care a văzut mucenicia Sfintei Teodosia, 
scrie: ,„...0 fecioară credincioasă, care nu avea încă 18 ani, s-a apropiat de cei legaţi 
pentru Hristos şi le grăia lor cu îndrăzneală despre Împărăţia lui Dumnezeu. Apoi, 
le-a urat de bine, rugându-i să o pomenească şi pe ea înaintea Domnului, când vor 
sta în faţa lui Dumnezeu, după sfârşitul nevoinţei lor muceniceşti. lar ostaşii care 
păzeau, auzind pe fecioară grăind asemenea cuvinte celor legaţi pentru Hristos, au 
prins-o ca şi cum ea ar fi făcut un mare rău, şi au dus-o la dregătorul Urban. Acesta 
a poruncit să o întindă pe roată şi să-i sfâşie coastele şi sânii cu gheare de fier, până 
la oase. Sfânta a suferit toate aceste chinuri cu bucurie, iar dregătorul văzând-o că 
încă este vie a poruncit să fie aruncată în mare şi înecată. Şi astfel s-a mutat la 
Domnul.” 

Iulian Dumitraşcu - Calendar ortodox - Sfânta muceniță Teodosia, fecioara; 
Sfântul sfinţit mucenic Olivian 


Sfânta muceniţă Teodosia, fecioara - S-a născut în Tir (Fenicia). În anul 308, în 
ziua de 2 aprilie a văzut un grup de creștini care se pregăteau a fi duşi în fața Ju- 
decăţii pentru credinţa lor. Pentru faptul că Sfânta Teodosia a început să-i încu- 
rajeze şi să-i fericească pentru pătimirea lor a fost adusă înainte guvernatorului 
Urban care i-a cerut să jertfească la idoli. 


Aceasta însă a refuzat mărturisindu-şi credința în Hristos. Astfel a fost supusă 
supliciilor apoi, în cele din urmă a suferit moarte martirică prin înecare. 


totii 
Cuviosul mucenic Olivian, episcopul Cetăţii Aneu - A suferit moarte martirică în 
timpul împăratului Maximian (285-305) din porunca judecătorilor Iuliu şi Elian 
pentru că a refuzat să aducă jertfă idolilor. 

Sfântul Nicolae Velimirovici - Proloagele de la Ohrida - Pomenirea Sfintei 
muceniţe Teodosia din Tir/ Pomenirea Sfintei cuvioase muceniţe Teodosia 


Sfintul Nicolae Velimirovigis* ti 


lanuarie - lunie 


Pomenirea Sfintei muceniţe Teodosia din Tir 


Odată sub împărăția lui Maximian mulți creştini stăteau legaţi înaintea pretorului 
din Cezareea Palestinei. De ei s-a apropiat credincioasa fecioară 'Teodosia, care i-a 
mângâiat Şi i-a întărit în mucenicia lor. Auzind ce grăia cu prizonierii, soldaţii de 
pază au prins-o şi pe ea şi au dus-o înaintea judecătorului. 


Acesta, sălbăticindu-se ca o fiară, a poruncit să se lege o piatră grea de gâtul ei şi 
să fie aruncată în mare. Dar îngerii lui Dumnezeu au dus-o pe ea la mal vie şi nevă- 
tămată. 


Când ea s-a înfăţişat înaintea judecătorului din nou, el a poruncit ca să 1 se taie ca- 
pul. 


In următoarea noapte, Teodosia s-a înfăţişat părinţilor ei înconjurată de o lumi- 
nă cerească negrăită, şi de multe alte fecioare şi ele mântuite şi le-a zis: 


Ar Dr dr dr dr de Dr dr de De Dr dr dr de de dr dr A de dr dr A A 


Xp PP PP E IE IP IP 3 e IE IE II IE E E E XX 


Ar fe de dr De dr de Dr De dr Dr Dr De de dr De de de dr A dr de dr A d 


Ea le-a zis acestea părinţilor ei pentru că aceştia o opriseră să-şi mărturisească pe 
faţă credinţa în Hristos şi să se facă mucenică. 


Teodosia a luat cu cinste cununa mărturisirii prin sânge şi s-a proslăvit la anul 308. 


Pomenirea Sfintei cuvioase muceniţe Teodosia 


Sfânta cuvioasă muceniță Teodosia din Constantinopol 


Această Sfântă muceniţă Teodosia s-a născut ca rod al rugăciunilor maicii ei către 
Sfânta muceniţă Anastasia, care i-a apărut în vedenie şi 1-a vestit că va naşte prunc. 


Părinţii ei au închinat-o lui Dumnezeu de la o vârstă foarte fragedă şi au dus-o la o 
mânăstire de fecioare. 


După moartea părinților ei Teodosia a moştenit o avere enormă, din care ea a po- 
runcit unui aurar să-i facă trei icoane: una a Mântuitorului, una a Preasfintei Năs- 
cătoare de Dumnezeu şi una a Sfintei muceniţe Anastasia. Cealaltă parte a imensei 
ei averi a dăruit-o toată săracilor. 


Ea a luat mucenicia la anul 730, în timpul domniei nelegiuitului împărat Leon Isau- 
rul, luptătorul împotriva Sfintelor icoane. 


Ea s-a încununat cu îndoita cunună: a întregii feciorii şi a muceniciei. 

Mitropolitul Augustin de Florina - Predică a la 29 mai - Pomenirea Sfintei 
muceniţe Teodosia şi a Sfintei fecioare muceniţe Teodosia 


Iubiţii mei, cei care citesc Evanghelia, au văzut că, printre alte cetăţi şi sate la care 
se referă Evanghelia, se află şi o cetate care se numea Tir. Cetatea Feniciei, celei 
mari şi puternice, se afla la graniţele Palestinei. Când Hristos mergând, a ajuns la 
graniţele Palestinei, atunci, din părțile Feniciei a venit şi L-a întâlnit pe Hristos o 
femeie închinătoare la idoli, cananeancă. A căzut la picioarele lui lisus şi L-a rugat 
să-i vindece fiica bolnavă. Mare a fost credinţa cananeencei, încât Hristos S-a mi- 
nunat şi i-a vindecat fiica. În milioanele de mulţimi, care toate erau închinătoare la 
idoli, era un lucru mare ca o femeie să creadă în Hristos. Un diamant într-un munte 
din pietre! 


De asemenea, un lucru măreț este şi cel la care se referă din nou Evanghelia. Că o 
păcătoasă, o femeie foarte păcătoasă, care a trăit în nelegiuire cu cinci bărbaţi, sa- 
marineanca, a crezut în Hristos. S-a pocăit, şi-a schimbat viaţa, a devenit misiona- 
ră, a propovăduit măreţiile lui Hristos, iar la sfârşit a primit martiriul. Era un căr- 
bune şi Hristos a făcut-o diamant. 


O minune a fost cananeanca pentru credinţa ei, o minune a fost şi samarineanca 
pentru pocăinţa el. 

Dar minuni au fost şi alte două femei pe care Sfânta noastră Biserică le sărbă- 
toreşte pe 29 mai. Au ambele acelaşi nume: Teodosia. O Teodosia era originară din 
Tir, din ţara din care provenea şi cananeanca. Cealaltă Teodosia era originară din 
Constantinopol. Ambele Teodosii au fost martirizate pentru Hristos. 


Să vedem mai de aproape aceste două minuni. 

O minune: prima Teodosie. Şi cum să nu? S-a născut, cum v-am spus, în Tir, în 
metropola bogată şi comercială, dar plină de idolatrii şi foarte stricată. O metropolă 
ca un munte din necurăţiile diavolului. Dar din necurăţia aceasta, a răsărit o floare 
care a împrăştiat în lume bună mireasmă. A fost Teodosia. Fetiţa de 18 ani şi-a pă- 
strat credinţa şi curăţia ei. Ceea ce credea nu ascundea; propovăduia public. Şi-n 
jurul tinerei Teodosia s-au adunat şi alte fetiţe şi alcătuiau împreună o sfântă tovă- 
răşie, o sfântă petrecere. 


Prin învăţătura pe care o împărtăşea, tânăra Teodosia i-a mâniat pe închinătorii la 
idoli, dar şi pe iudeii care locuiau în metropola Tir. Teodosia a fost denunţată 
atunci autorităților publice. Vedeţi? Era o crimă, cea mai mare crimă ca cineva să 
creadă în Hristos! 

Teodosia a fost arestată, dusă în faţa guvernatorului locului, care era închinător la 
idoli, iar guvernatorul a poruncit Teodosiei să aducă jertfe idolilor, dar Teodosia nu 
a făcut voia guvernatorului. În inima ei erau sădite cuvintele lui Hristos: „Cine Mă 
va mărturisi pe Mine, voi mărturisi şi Eu pentru el; şi cine se va lepăda de Mine, 
Mă voi lepăda şi Eu de el” (Matei 10, 32-33). 


Teodosia, în pofida tuturor amenințărilor guvernatorului, nu s-a lepădat de Hristos. 
Guvernatorul a poruncit atunci soldaților să o apuce cu biciul şi să o lovească fără 
milă. Începuse martiriul. Trupul sfintei copile a fost lovit sălbatic. Sângele îi cur- 
gea din răni, dar sfânta se ruga tainic în clipa muceniciei ei, primea putere de la 
Hristos şi biruia durerile. 


O fecioară blândă să fie chinuită groaznic şi totuşi să nu fie îngenuncheată, acest 
lucru era într-adevăr o minune. 


Guvernatorul, văzând în cele din urmă că nimic nu a izbutit prin chinuri, a poruncit 
de au aruncat-o pe sfântă în mare. 


Aşa a trăit şi a fost martirizată prima Teodosie. 

Dar în aceeaşi zi se sărbătoreşte, după cum am spus, şi o altă Teodosie, cuvioasa 
muceniţă din Constantinopol. A trăit în veacul al optulea. Părinţii ei erau bogaţi şi 
de viţă nobilă. Şi când ei au murit, Teodosia era foarte tânără. Inima ei era în între- 
gime afierosită lui Dumnezeu. Nimic altceva nu o emoționa, decât doar iubirea lui 
Hristos, care Şi-a întins sus, pe cruce, prea curatele Sale mâini ca să-l mântuiască 
pe om. Jertfă pentru om S-a făcut Hristos. Jertfă pentru Hristos trebuia să se facă şi 
Teodosia. Lozinca ei: „Toate pentru Hristos, nimic pentru noi înşine!” 


Toată averea ei moştenită de la părinți a împărțit-o în milostenii. Doar o parte din 
averea ei părintească a păstrat-o şi cu ea a zugrăvit trei icoane: una a lui Hristos, 
una a Maicii Domnului şi una a Sfintei muceniţe Anastasia şi le-a aşezat într-un 
loc, unde puteau să le vadă toți. 


O altă icoană a lui Hristos, foarte mare, era aşezată în poarta cea mai înaltă a unei 
părți din Constantinopol, care se numea Poarta de Aramă. 


N-a trecut multă vreme şi un împărat mândru şi sălbatic, Leon Isaurul, a declarat 
război icoanelor. Împăratul acesta a izgonit din tronul Constantinopolului pe 
Sfântul patriarh Gherman, care are o biserică în hotarele Mitropoliei noastre în 

satul Prespe, care îi poartă şi numele. În locul Sfântului Gherman a pus un alt 
patriarh, care era de acord cu el şi lupta împotriva icoanelor. 


Dar la toate relele, pe care le făcea acest necredincios împărat, a adăugat şi acestea: 
a poruncit soldaţilor să meargă în Poarta de Aramă şi să coboare din vârful ei 
icoana lui Hristos. 

Doar ce a aflat acestea, Teodosia a adunat multe femei şi s-au dus la Poarta de 
Aramă şi nu i-au lăsat pe soldaţi să coboare icoana. Femeile, care s-au împotrivit 
poruncii necredinciosului împărat, au fost arestate şi martirizate. lar pe Sfânta Teo- 
dosia, care a fost căpetenia lor, au luat-o, au scos-o la un loc pustiu şi acolo au 
ucis-o cu un corn de berbec. 


Moaştele ei au fost aşezate într-o minunată biserică a unei mănăstiri, care era zi- 
dită aproape de zidurile Constantinopolului.... 


Extras din Cartea "Flori înmiresmate” - episcopul Augustin Kandiotis, fost 
mitropolit de Florina 

Troparul Sfintei Muceniţe Teodosia, fecioara 
29 Mai - Glasul 4 


La fapta bună muceniţă, cu 
osârdie deprinzându-te, te-ai 
făcut vas iubit al lui Hristos şi 
locaş iubit al Preasfântului Duh. 
Pentru aceasta ai ruşinat pe 
vrăjmaşul, cel ce se luptă cu 
neamul omenesc, bine pătimind 
şi arătat cu sabia credinţei ai ucis 
pe cel cu nume de fiară, Teodosia; 
şi bucurându-te te-ai mutat la cer, 
cerând pururea mare milă, celor 
ce cu credinţă te cinstesc pe tine. 

